open-index/open-wikipedia-markdown huggingface dataset:
తిమ్మరాజు

**తిమ్మరాజు** తెలుగువారిలో కొందరి పేరు.

* తిమ్మరాజు - ప్రముఖ తెలుగు కవి.
* తిమ్మరాజు - తెలుగు సినిమా.
----
తిమ్మరాజు పేరుతో కొన్ని గ్రామాలున్నాయి:

* తిమ్మరాజుపల్లి - మహబూబ్ నగర్ జిల్లా, ఫరూఖ్ నగర్ మండలానికి చెందిన గ్రామం .
* తిమ్మరాజుపాలెం - పశ్చిమ గోదావరి జిల్లా, నిడదవోలు మండలానికి చెందిన గ్రామం.
* తిమ్మరాజుపేట (అయోమయ నివృత్తి పేజీ)
కొత్త రాజబాపయ్య

**కొత్త రాజబాపయ్య**, (జులై 1, 1913 - జూన్ 24, 1964) గుంటూరు జిల్లా తెనాలి తాలూకా సంగం జాగర్లమూడిలో 1913 జూలై 1వ తేదీన సామాన్య కర్షక కుటుంబములో రాజమ్మ, బుచ్చికోటయ్య దంపతులకు జన్మించాడు. ఉపాధ్యాయ వృత్తికి వన్నె తెచ్చిన మహా మనీషి.

## విద్య
ప్రాథమిక విద్య ఊరిబడిలో చదివి, తెనాలి, కొల్లూరు ఉన్నత పాఠశాలలలో ఉన్నత విద్య పూర్తి చేసి, గుంటూరు ఆంధ్ర క్రైస్తవ కళాశాలలో బి.ఎ చదివి, 1937లో బి.ఇ.డి చేశాడు.

## వృత్తి
1937-38 మధ్యకాలములో రేపల్లె ఉన్నత పాఠశాలలో సెకండరీ గ్రేడ్ ఉపాధ్యాయునిగా చేశాడు. 15 సంవత్సరాలు గణితోపాధ్యాయునిగా, 15 సంవత్సరాలు ప్రధానోపాధ్యాయునిగా పనిచేశాడు. లెక్కల ఉపాధ్యాయునిగా మంచి పేరు సంపాదించాడు. పర్యవేక్షణ లేని పరీక్షలు జరిపి, వ్యతిరేకత ఎదురైనా పరీక్షలు చక్కగా నిర్వహించి విద్యాశాఖాధికారుల మెప్పు పొందాడు. కూచిపూడి కోగంటి వారి ఉన్నత పాఠశాలలో ప్రధానోపాధ్యాయునిగా ఉన్నపుడు రాజబాపయ్య క్రమశిక్షణకు, లెక్కలు చెప్పే విధానానికి ముగ్ధులై విద్యార్థులు ఎన్నో మైళ్ళ దూరం నుండి నడచి వచ్చి చదువుకునేవారు.

ఉపాధ్యాయ వృత్తిలో ఎన్నో ప్రయోగాలు చేసిన రాజబాపయ్య విద్యాబోర్డులో, రాష్ట్ర విద్యా సలహా సంఘానికి సభ్యునిగా పనిచేశాడు. రాజబాపయ్య చేసిన విశిష్టసేవలకు గుర్తింపుగా 1964-65 సంవత్సరానికి జాతీయ ఉత్తమ ఉపాధ్యాయ పురస్కారాన్ని రాష్ట్రపతి సర్వేపల్లి రాధాకృష్ణన్ చేతుల మీదుగా తీసుకున్నాడు.

వృత్తే ప్రాణంగా బ్రతికిన రాజబాపయ్య 1964 జూన్ 24న గుండెపోటుతో మరణించాడు.

## మూలాలు

వర్గం:1931 జననాలు
వర్గం:1964 మరణాలు
వర్గం:జాతీయ ఉత్తమ ఉపాధ్యాయ అవార్డు గ్రహీతలు
వర్గం:గుంటూరు జిల్లా ఉపాధ్యాయులు
కొంగర సీతారామయ్య

**కొంగర సీతారామయ్య** ( మార్చి 3, 1891 - ఏప్రిల్, 1978) ప్రముఖ రంగస్థల నటుడు.

## జననం
కళలకు నెలవైన తెనాలి తాలూకా మోరంపూడి గ్రామంలో సామాన్య కర్షక కుటుంబములో జగ్గయ్య, రత్తమ్మ దంపతులకు 1891 మార్చి 3 న జన్మించాడు.

## రంగస్థల ప్రస్థానం
ఊరిబడిలో చదివిన సీతారామయ్య గ్రామంలోనే నాటక సమాజము స్థాపించి గయోపాఖ్యానము ప్రదర్శించడం మొదలుపెట్టాడు. గంభీర స్వరముతో సీతారామయ్య చెప్పే పదాలకు, పాడే పద్యాలకు ప్రేక్షకులు పరవశులయ్యేవారు. 1918-19లో పక్కనే ఉన్న దుగ్గిరాలలో శ్రీకృష్ణ విలాస సభ అనే నాటక సమాజము స్థాపించి, ఒక సభాస్థలి నిర్మించి, ఎంతో డబ్బు వ్యయము చేసి తెరలు వ్రాయించి లంకాదహనం, చిత్రనళీయం, బొబ్బిలి, చింతామణి, చంద్రహాస, సారంగధర, నాటకాలను జనరంజకముగా ప్రదర్శించాడు. పెనుతుఫాను తాకిడికి రంగస్థలము, పైరేకులు, హాలు శిథిలమయ్యాయి. పట్టుదలతో తెనాలి చేరి మరలా విశేషముగా డబ్బు ఖర్చుపెట్టి రంగస్థలం నిర్మించాడు. దానికి శ్రీకృష్ణ సౌందర్య భవనం అనే పేరు పెట్టాడు. కొంతకాలానికి దాని పేరు సీతారామ విలాస సభగా మార్చాడు. స్వంత బృందాన్ని తయారు చేశాడు. రామదాసు, ప్రతాపరుద్రీయం, పృధ్వీరాజు, హరిశ్చంద్ర, లంకాదహనం, శ్రీకృష్ణతులాభారం మున్నగు నాటకాలన్నింటిలో సీతారామయ్యే నాయకగా నటించాడు. రంగస్థల నటులెందరో సీతారామ విలాస సభ సమాజములో సభ్యులు. అందరికీ గొప్ప పారితోషికాలు ఇచ్చేవాడు. ఎందరో కవులకు, గాయకులకు, పండితులకు, మిత్రులకు ఎనలేని దానాలు చేశాడు. సీతారామయ్య జాతీయవాది. ఎందరో దేశభక్తులను రహస్యంగా ఆదరించాడు. సామ్రాజ్యవాదాని ధిక్కరించిన దేశభక్తుడు. తెల్లని దుస్తులతో, తెల్లగుర్రం ఎక్కి భోగాలనుభవించిన వ్యక్తి, లక్షలాది విలువచేసే యావదాస్తిని కళాపోషణకు, కళాసేవకు అర్పించిన వదాన్యుడు.

## మరణం
తన గళాన్ని, నటకౌశలాన్ని కొడుకు కొంగర జగ్గయ్యకు వారసత్వముగా ఇచ్చిన సీతారామయ్య 1978 ఏప్రిల్ శ్రీరామనవమి నాడు మరణించాడు.

## మూలాలు

వర్గం:1891 జననాలు
వర్గం:1978 మరణాలు
వర్గం:గుంటూరు జిల్లా రంగస్థల నటులు
తురకపాలెం

**తురకపాలెం**, భారతదేశంలోని ఆంధ్రప్రదేశ్‌లోని ప్రకాశం జిల్లా, తాళ్ళూరు మండలం లోని ఒక రెవెన్యూయేతర  గ్రామం. తురకపాలెం అన్న గ్రామనామాలు భాషావర్గ సూచిగా పరిశోధకులు వర్గీకరిస్తున్నారు.     

ఇది ఆంధ్రా ప్రాంతానికి చెందినది. ఇది జిల్లా హెడ్ క్వార్టర్స్ ఒంగోలు నుండి ఉత్తరం వైపు 41 కిమీ దూరంలో ఉంది. తాళ్లూరు నుండి 4 కి.మీ. తెలంగాన రాష్ట్ర రాజధాని హైదరాబాద్ నుండి 270 కి.మీ దూరంలో ఉంది.  

తురకపాలెం పిన్ కోడ్ 523264,  పోస్టల్ ప్రధాన కార్యాలయం తాళ్లూరు (ప్రకాశం).

విఠలాపురం (2 కి.మీ.), మాధవరం (3 కి.మీ.), సింగనపాలెం (4 కి.మీ.), తూర్పుగంగవరం (5 కి.మీ.), దోసకాయలపాడు (5 కి.మీ.) తురకపాలెంకు సమీప గ్రామాలు. తురకపాలెం చుట్టూ ఉత్తరాన ముండ్లమూరు మండలం, తూర్పున అద్దంకి మండలం, దక్షిణాన చీమకుర్తి మండలం, పశ్చిమాన దర్శి మండలం ఉన్నాయి.

వినుకొండ, ఒంగోలు, చిలకలూరిపేట, చీరాల తురకపాలెంకు సమీపంలోని నగరాలు.

## రవాణా
గ్రామానికి RTC బస్సు సేవ లేదు. RTC బస్సు ఎక్కాలంటే, గ్రామస్తులు 6-8 కి.మీ.ల చుట్టూ కాలినడకన లేదా ఇతర రవాణా వాహనాలలో లేదా ద్విచక్ర వాహనంలో ప్రయాణించాలి.

## మత సామరస్యం
ఊళ్ళో 600 ముస్లిం కుటుంబాలు ఒకే ఒక్క హిందూ కుటుంబం ఉన్నాయి.ఆ ఒక్క హిందూ కుటుంబం కోసం ముస్లిములు రామాలయం నిర్మించారు.
## మూలాలు

## వెలుపలి లంకెలు
బగ్గిడి గోపాల్

బి.గోపాల్ గా ప్రసిద్దుడైన **బెజవాడ గోపాల్** ఒక ప్రముఖ తెలుగు సినీ దర్శకుడు. ప్రతిధ్వని సినిమాతో సినీరంగంలోకి ప్రవేశించాడు. చదువుకునే రోజుల్లోంచీ నాటకాల్లో పాల్గొనేవాడు. 

## జననం, విద్యాభ్యాసం
బి.గోపాల్ ఆంధ్రప్రదేశ్ లోని ప్రకాశం జిల్లా టంగుటూరు సమీపంలోని ఎం.నిడమలూరు గ్రామంలో బి.వెంకటేశ్వరులు, మహాలక్ష్మి దంపతులకు జన్మించాడు. ఆయనకు ఇద్దరు తోబుట్టువులు, ఒక సోదరుడు సుబ్బారావు, సోదరి సుసేలా ఉన్నారు. అతను కరుమంచిలో తన పాఠశాల విద్య చేశాడు. తరువాత ఒంగోలులోని సి.ఎస్.ఆర్.శర్మ కళాశాలలో చదివాడు. చదువు పూర్తి చేసిన తరువాత, తన తండ్రి అనుమతితో అతను సినిమాలలో తన వృత్తిని కొనసాగించడానికి ఎంచుకున్నాడు. తర్వాత పి.చంద్రశేఖరరెడ్డి, కె.రాఘవేంద్ర రావు ల దగ్గర దర్శకత్వంలో శిక్షణ పొందాడు. అతను  తెలుగు సినిమా నటుడు వేణు తొట్టంపూడి మామ 

## సినిమాలు
*కలెక్టర్ గారి అబ్బాయి
*బొబ్బిలి రాజా
*అసెంబ్లీ రౌడీ
*లారీ డ్రైవర్
*స్టేట్ రౌడి
*మెకానిక్ అల్లుడు
*సమరసింహా రెడ్డి
*అల్లరి రాముడు (2002)
*ఇంద్ర (2002)

## అవార్డులు

* ఫిల్మ్‌ఫేర్ ఉత్తమ దర్శకుడు – తెలుగు – సమరసింహారెడ్డి (1999).
* ఉత్తమ మొదటి చిత్రం ఒక దర్శకుడిగా నంది అవార్డు - ప్రతిధ్వని (1986). 
* సత్యజిత్ రే పురస్కారం - 2021.  

## మూలాలు

వర్గం:తెలుగు సినిమా దర్శకులు
వర్గం:ప్రకాశం జిల్లా సినిమా దర్శకులు
లెవీ స్ట్రాస్ అండ్ కో.

## సంస్థ
**లెవీ స్ట్రాస్ అండ్ కో.** డెనిం జీన్స్ లను తయారు చేసే ఒక ప్రైవేటు సంస్థ. 1853 లో లెవీ స్ట్రాస్ బవేరియా రాజ్యానికి చెందిన ఫ్రాంకోనియాలోని బుట్టెన్ హైం నుండి క్యాలిఫోర్నియా లోని సాన్ ఫ్రాన్సిస్కోకి వచ్చి తన సోదరుడు నిర్వహిస్తున్న వ్యాపారాన్ని పడమటి సముద్ర తీరాన నెలకొల్పు సందర్భంలో స్థాపింపబడింది. 1870 లలోనే డెనిం ఓవరాల్ లను రూపొందించినప్పటికీ, ఆధునికీ జీన్స్ 1920 వరకు రూపొందించబడలేదు. లెవీ స్ట్రాస్ యొక్క నలుగురు మేనల్లుళ్ళచే ప్రస్తుతం నిర్వహింపబడుతున్నది.

ప్రపంచవ్యాప్తంగా నెలకొని ఉన్న లెవీ స్ట్రాస్ మూడు విభాగాలుగా పనిచేస్తుంది. సాన్ ఫ్రాన్సిస్కో కేంద్రంగా లెవీ స్ట్రాస్ అమెరికా, బ్రసెల్స్ కేంద్రంగా లెవీ స్ట్రాస్ ఐరోపా, మిడిల్ ఈస్ట్, ఆఫ్రికా, సింగపూర్ కేంద్రంగా ఏషియా పసిఫిక్ డివిజన్. ప్రపంచవ్యాప్తంగా 10,500 మంది పనిచేస్తున్న లెవీ స్ట్రాస్ రివెట్ లు వేసిన డెనిం జీన్స్ కి పెట్టింది పేరు.

1960, 70 లలో బ్లూ జీన్స్ కి ఉన్న ఆదరణ సంస్థ బాగా వృద్ధి చెందటానికి దోహదపడినది. జె. వాల్టర్ హాస్ సీనియర్, పీటర్ హాస్ సీనియర్, పాల్ గ్లాస్కో, జార్జ్ పి. సింప్కిన్స్ సీనియర్ ల నాయకత్వంలో గ్రేట్ వెస్టర్న్ గార్మెంట్ కో. (GWG) అను కెనెడియన్ సంస్థను కైవసం చేసుకోవటంతో బాటు సరిక్రొత్త ఫ్యాషన్లు, మాడళ్ళను (స్టోన్ వాష్ లాంటివి) పరిచయం చేశాయి. ఇప్పటికి కూడా లెవిస్ స్టోన్ వాష్ లలో GWG సాంకేతికతనే ఉపయోగించటం విశేషం.

## భారతదేశంలో ఫిట్టింగ్ స్టయిల్ లు
#### పురుషులకు
***501 - ఒరిజినల్:**
***504 - రెగ్యులర్ స్ట్రెయిట్:** లో, స్లిం, స్లిం
***505:**
***508 - రెగ్యులర్ టేపర్:**
***510 - స్కిన్నీ:**
***511 - స్లిం:** హై రైజ్, రిలాక్స్డ్ లెగ్, స్ట్రెయిట్ బాటం
***517:** లో, టైట్, బూట్ కట్
***531 - స్ట్రెయిట్:** మిడ్, టైట్, స్ట్రెయిట్
***541:** లో, టైట్, స్ట్రెయిట్
***65504 - స్కిన్నీ స్ట్రెయిట్:**

#### స్త్రీలకు
***596:** లో, స్లిం, న్యారో
***595:** మిడ్, స్లిం, న్యారో
***594:** హై, స్ట్రెయిట్
***599:** హై, టైట్
## భారతదేశంలో లెవీ ఉత్పత్తుల తయారీదారులు
* ఫూల్ చంద్ ఎక్స్ పోర్ట్స్ కి చెందిన ప్రతీక్ అపారెల్స్
* గోకాల్ దాస్ ఎక్స్ పోర్ట్స్ 
* వండర్ బ్లూస్

## ఇవి కూడా చూడండి
* లీ
* వ్రాంగ్లర్ జీన్స్
* పెపె జీన్స్
* ఫ్లయింగ్ మషీన్
## బాహ్య లంకెలు
* లెవీ.ఇన్

## మూలాలు

వర్గం:వ్యాపార సంస్థలు
బసినాయుడుగారి పల్లి

**బసినాయుడుగారి పల్లి**, వైఎస్‌ఆర్ కడప జిల్లా, రాజంపేట మండలానికి చెందిన రెవెన్యూయేతర గ్రామం 

## మూలాలు
పెపె జీన్స్

thumb|పెపె జీన్స్
**పెపె జీన్స్ లండన్** ఐరోపాకు చెందిన ఒక వస్త్ర వ్యాపార సంస్థ. 1989 లో స్థాపింపబడినప్పటి నుండి చాలా దేశాలకు ఈ సంస్థ వ్యాపింపబడింది.

## చరిత్ర
1973 లో జీన్స్ దుస్తుల వ్యాపారవేత్త అయిన శాంతిలాల్ ప్రమర్ చమురు అంగడిలో పనిచేస్తున్న నితిన్ షాను వాయిదాల పద్ధతిలో జీన్స్ అమ్మకందారుగా మార్చాడు. జీన్స్ దుస్తుల వ్యాపారంలోని ఉతుకుట, వస్త్ర ఎంపిక, కుట్టటంలో మెళకువలను నేర్పాడు. దాని తర్వాత తన సొంత వ్యాపార స్థాపనకి నితిన్‌కు అతని సోదరులు అరుణ్, మిలన్ షాలు సహాయపడ్డారు. కెన్యాలో పుట్టిన ఈ సోదర త్రయం **షోల్ మే లిమిటెడ్, పెపె జీన్స్** (Sholemay Ltd, Pepe Jeans) ని స్థాపించాలనే అలోచనకు వచ్చారు. కేవలం "పెపె" అయితే ఇంపుగా ఉంటుందని నిర్ణయించుకొన్నారు.

పశ్చిమ లండన్ లోని పోర్ట్ బెలో మార్గంలోని వ్యాపార సముదాయం లోని ఒక దుకాణంలో వారాంతాలు మాత్రం అమ్మకం జరిపేవారు. (అప్పటికి ముగ్గురికీ ఉద్యోగాలు ఉండేవి.) వారి వ్యాపారం వృద్ధి చెందటం గమనించిన శాంతిలాల్ ప్రమర్ (నితిన్ కి ఉద్యోగం ఇచ్చిన వ్యక్తి) వారి దుకాణంలో జీన్స్ ని అమ్మకానికి ఇచ్చేవాడు. 1975 కి లండన్ లోని నాలుగు ప్రదేశాల్లో వీరి దుకాణాలు ఉండేవి. జీన్స్ కి అప్పట్లో ఉన్న ఆదరణకి వారు పెపె జీన్స్ బొటీక్ ని కింగ్స్ మార్గంలో తెరిచారు. కార్నబీ స్ట్రీట్ లో 25,000 అడుగుల స్థలంలో మరొక బొటీక్ ని, ఆవన్ మోర్ ట్రేడింగ్ ఎస్టేట్ లో కార్మాగారాన్ని నెలకొల్పారు. 1980 నాటికి ఐరోపా లోనే పేరొందింది. 1989 కి అన్ని అమెరికన్ బ్రాండులని మించిపోయింది. ఇప్పుడు మనం చూస్తున్న చిహ్నము 1992 లో రూపొందించబడింది.

ఇతర జీన్స్ బ్రాండుల వలె కాకుండా పెపె వస్త్రాలను స్వయంగా తయారు చేస్తుంది.
## భారతదేశం లోని ప్రజానీకానికి అందుబాటులో ఉన్న పెపె జీన్స్ వస్త్ర శ్రేణి
#### పురుషులకు
* **కంఫర్ట్**: రెగ్యులర్, రిలాక్స్డ్, స్ట్రెయిట్
* **హోల్బోర్నె**: లో, స్లిం, స్ట్రెయిట్
* **లండన్**: లో, రెగ్యులర్, స్ట్రెయిట్
#### స్త్రీలకు

## మూలాలు
* https://web.archive.org/web/20100204154421/http://www.ehow.com/facts_5183760_history-pepe-jeans.html
* https://web.archive.org/web/20100528022231/http://www.sojones.com/urban-clothing/pepe-jeans/
## ఇవి కూడా చూడండి
* లెవీ స్ట్రాస్ అండ్ కో.
* లీ
* వ్రాంగ్లర్ జీన్స్
* ఫ్లయింగ్ మషీన్

వర్గం:వ్యాపార సంస్థలు
లెవీ స్ట్రాస్

లెవీ స్ట్రాస్ (ఫిబ్రవరి 26, 1829 – సెప్టెంబరు 26, 1902) అమెరికా కి వలస వచ్చి బ్లూ జీన్స్ ని రూపొందించిన తొలి సంస్థ లెవీ స్ట్రాస్ అండ్ కో. ని 1853లో క్యాలిఫోర్నియా కి చెందిన సాన్ ఫ్రాన్సిస్కో లో నెలకొల్పిన ఒక జర్మన్ యూదు.

## జీవితం
లెవీ స్ట్రాస్ **లోయ్బ్ ష్ట్రౌస్స్** గా జర్మనీలోని బవేరియా కి చెందిన ఫ్రాంకోనియన్ ప్రాంతం బుట్టెన్ హైం లో హిర్ష్ఖ్ ష్ట్రౌస్స్(Hirsch Strauss), రెబెక్కా హాస్ ష్ట్రౌస్స్ (Rebecca Haass Strauss) కి జన్మించాడు. తన 18వ ఏట ష్ట్రౌస్స్, తల్లి, ఇద్దరు సోదరీమణులతో అమెరికా లోని న్యూ యార్క్ నగరంలో తన సోదరులు జోనాస్, లూయిస్ నడుపుతున్న జె. ష్ట్రౌస్స్ బ్రదర్ అండ్ కో. అను దుకాణంలో చేరాడు. 1850 నాటికి ష్ట్రౌస్స్ తనని తాను లెవీ అని వ్యవహరించుకోవటం మొదలు పెట్టాడు.

## వ్యాపారం ప్రారంభం
శాన్ ప్రాన్సిస్కో లో కూడా ఒక దుకాణం తెరవాలనుకొన్న ష్ట్రౌస్స్ కుటుంబం లెవీని అందుకు ఎన్నుకొన్నారు. అప్పటికే అమెరికన్ పౌరత్వాన్ని పొందిన లెవీ మార్చి 1853 నాటికి శాన్ ప్రాన్సిస్కో చేరాడు.

లెవీ స్ట్రాస్ అండ్ కో. ని స్థాపించిన లెవీ అందులో సోదరుని వద్ద నుండి తెప్పించుకొన్న వస్త్రాలు, పరుపులు, దువ్వెనలు, పర్సులు, చేతిరుమాళ్ళను అమ్మటం మొదలుపెట్టాడు. పశ్చిమాన చిన్నపాటి జనరల్ స్టోర్లకు, పురుషుల సామాగ్రి అమ్మే దుకాణాలకు అమ్మేవాడు. 1856 లో లెవీ సోదరి ఫ్యాన్నీ, తన భర్త డేవిడ్ స్టర్న్ తమ అబ్బాయి జాకబ్ తో కలసి న్యూ యార్క్ నుండి శాన్ ప్రాన్సిస్కో చేరారు.

## లెవీ జీన్స్
1870 లో జాకబ్ డెవిస్ అనే నెవాడా కు చెందిన దర్జీ మగవారు పని చేసే వేళల్లో వేసుకొనే ప్యాంట్లలో వత్తిడికి గురి అయ్యే ప్రదేశాలను గుర్తించాడు. ఈ ప్రక్రియకి పేటెంటు పొందాలనుకొన్నాడు కానీ తన వ్యాపారానికి ఒక భాగస్వామి కావాలనుకొన్నాడు. లెవీ వద్ద వస్త్రాలను కొంటూ ఉండటం వలన అతని సహాయం కోరాడు. మే 20, 1873 న ష్ట్రౌస్స్, డేవిస్ డెనిం వర్క్ ప్యాంట్ ల జేబులను రాగి బొత్తా(రివెట్)ల తో బలపరచే ప్రక్రియకి **యునైటెడ్ స్టేట్స్ పేటెంట్ #139121** ని అందుకొన్నారు. న్యూ హ్యాంప్ షైర్ లోని మ్యాంచెస్టర్ కి చెందిన **అమోస్కియగ్ మ్యాన్యుఫ్యాక్చరింగ్ కంపెనీ** తయారు చేసే వస్త్రంతో లెవీ స్ట్రాస్ అండ్ కో. ప్రఖ్యాత లెవీస్ బ్రాండు జీన్స్ ని రూపొందించటం మొదలుపెట్టినది.

## మరణం
సెప్టెంబరు 26, 1902 న లెవీ తన 70వ ఏట కన్ను మూశాడు. అవివాహాతుడిగానే మిగిలిపోయిన లెవీ తన వ్యాపారాన్ని తన మేనల్లుళ్ళు జాకబ్, సిగ్మండ్, లూయిస్, అబ్రహం స్టర్న్ (ఫ్యాన్నీ, డేవిడ్ స్టర్న్ ల పుత్రులు)లకు రాసిచ్చాడు.

## మూలాలు
* లెవీస్ ఇండియా
* లెవీ స్ట్రాస్ అండ్ కంపెనీ
* లెవీ స్ట్రాస్ జీవిత చరిత్ర 
* లెవీ సమాధి
* లెవీస్
* బుట్టెన్ హైం, జర్మనీ లో లెవీ స్ట్రాస్ మ్యూజియం

## ఇవి కూడా చూడండి
* బెర్నార్డ్ లిఖ్ టెన్ స్టైన్
* హెన్రీ డేవిడ్ లీ

వర్గం:1829 జననాలు
వర్గం:1902 మరణాలు
వర్గం:అమెరికా వ్యక్తులు
వర్గం:అమెరికా పారిశ్రామికవేత్తలు
అనిసెట్టి సుబ్బారావు

**అనిసెట్టి సుబ్బారావు** (1922-1981), స్వాతంత్ర్య సమరయోధుడు, తెలుగు సినిమా రచయిత, ప్రగతిశీల కవి, నాటక కర్త.

## నాటకరంగ ప్రస్థానం
1942లో నరసరావుపేటలో నవ్య కళాపరిషత్‌ను స్థాపించాడు. ఈయన రచనలలో అగ్నివీణ (1949), బిచ్చగాళ్ల పదాలు ముఖమైనవి. ఈయన నాటకాల్లో రక్తాక్షరాలు (1943), అనిశెట్టి నాటికలు (1945), గాలిమేడలు (1949 డిసెంబరు), శాంతి (1951), మా ఊరు (1954) చెప్పుకోదగినవి. సుబ్బారావు కొన్నాళ్ళు ప్రజాశక్తి, అభ్యుదయ పత్రికలకు సంపాదకునిగా పనిచేశాడు. 1942లో, 1944లో స్వాతంత్ర్యోద్యమంలో పాల్గొని జైలుకెళ్ళాడు. కమ్యూనిజం వైపు ఆకర్షితుడై తన నాటకాల ద్వారా ఆ సిద్ధాంతాలను ప్రచారం చేశాడు.

## సినీరంగ ప్రస్థానం
1955లో రచయితగా తెలుగు సినీరంగంలో అడుగుపెట్టాడు. సుబ్బారావు, మహాకవి శ్రీశ్రీకి బాగా సన్నిహితుడు. సుబ్బారావు మరణించిన తర్వాత మద్రాసులోని సంతాప సభలో శ్రీశ్రీ 'నాకు అనిశెట్టి, ఆరుద్ర అ-ఆ’ లాంటివారు. అ-పోయింది. ఆ- మిగిలింది’ అని చెప్పి క్లుప్తంగా తమ అనుబంధాన్ని తెలిపి ముగించాడు.

అనిసెట్టి పుట్టింది ఆగర్భ శ్రీమంతుల ఇంట్లోనే గాని అతడు తన చుట్టూ వున్న ఆగర్భ దరిద్రుల ఆర్తనాదాలనే విన్నాడు. తండ్రి కోటి లింగం కోటికి పడగెత్తగల శ్రీమంతులు. నరసరావుపేటలోనూ, చిలకలూరిపేటలోనూ ఆయిల్‌ మిల్లులు, ఇరవై లారీలు ఉండేవి. తండ్రికి మిల్లులోని పనివాళ్ళు ఒకసారి సమ్మె చేస్తే అనిసెట్టి ఆ కార్మికుల పక్షమే వహించి తండ్రికి కోపం తెప్పించాడు. 1941 నాటికి గుంటూరు హిందూ కళాశాలలో బి.ఎ. పట్టా పుచ్చుకొన్న అనిసెట్టిని అతని తండ్రి 'లా' చదవడానికి మద్రాసు పంపించాడు.

## సినిమాలు
 
* ప్రియురాలు (1952)
* పెంపుడు కొడుకు (1953)
* నిరుపేదలు (1954)
* పరివర్తన (1954 సినిమా)
* వదినగారి గాజులు (1955)
* కనకతార (1956)
* కుటుంబ గౌరవం (1957)
* భలే బావ (1957)
* దైవబలం (1959)
* కార్మిక విజయం (1960)
* పతివ్రత (1960)
* భట్టి విక్రమార్క (1960)
* శ్రీకృష్ణపాండవయుద్ధం (1960)
* కన్యకా పరమేశ్వరీ మహత్మ్యం (1961)
* జేబు దొంగ (1961)
* పాప పరిహారం (1961)
* సీత (1961)
* స్త్రీ హృదయం (1961)
* పవిత్ర ప్రేమ (1962)
* ప్రజాశక్తి (1962)
* రక్తసంబంధం (1962)
* వీరపుత్రుడు (1962)
* తోబుట్టువులు (1963)
* దొంగ నోట్లు (1963)
* సోమవార వ్రత మహాత్మ్యం (1963)
* ఆదర్శ సోదరులు (1964)
* కలియుగ భీముడు (1964)
* గుడిగంటలు (1964)
* దొంగను పట్టిన దొర (1964)
* మాస్టారమ్మాయి (1964)
* అందీ అందని ప్రేమ (1965)
* భీమ ప్రతిజ్ఞ (1965)
* కన్నెపిల్ల (1966)
* సర్వర్ సుందరం (1966)
* కాలచక్రం (1967)
* శ్రీకృష్ణ మహిమ (1967)
* నువ్వే (1967)
* ప్రేమకథ (1968)
* భార్య (1968)
* శ్రీమంతులు (1968)
* కన్నుల పండుగ (1969)
* పంచ కళ్యాణి దొంగల రాణి (1969)
* ప్రేమ మనసులు (1969)
* రాజ్యకాంక్ష (1969)
* బలరామ శ్రీకృష్ణ కథ (1970)
* అనుభవించు రాజా అనుభవించు (1974)
* జన్మహక్కు (1980)

## మూలాలు

## యితర లింకులు
* గూగుల్ బుక్స్ నుండి

వర్గం:తెలుగు సినిమా రచయితలు
వర్గం:1922 జననాలు
వర్గం:1981 మరణాలు
వర్గం:తెలుగు కళాకారులు
వర్గం:తెలుగు సినిమా పాటల రచయితలు
వర్గం:తెలుగు సినిమా వ్యాసాల విస్తరణ ప్రాజెక్టు
వర్గం:గుంటూరు జిల్లా సినిమా రచయితలు
వర్గం:గుంటూరు జిల్లా స్వాతంత్ర్య సమర యోధులు
వర్గం:నరసరావుపేట
తెలుగు సినిమాలు 2010

* 9th క్లాస్ c/o ఏలేశ్వరం

## అ

* అందరి బంధువయ (సినిమా)
* అది నువ్వే
* అదుర్స్ (సినిమా)

## ఆ

* ఆకాశరామన్న (2010 సినిమా)
* ఆరెంజ్ (సినిమా)
* ఆలస్యం అమృతం
* ఆవారా

## ఇ

* ఇంకోసారి

## ఏ

* ఏ మాయ చేశావే
* ఏం పిల్లో ఏం పిల్లడో
* ఏమైంది ఈవేళ
* ఏమైంది నాలో

## ఒ

* ఒక తుపాకి మూడు పిట్టలు

## ఓ

* ఓం శాంతి

## క

* కత్తి కాంతారావు
* కలెక్టర్ గారి భార్య
* కళవర్ కింగ్
* కళ్యాణ్ రామ్ కత్తి
* కామెడీ ఎక్స్‌ప్రెస్
* కేడి
* కొత్త బంధం
* కొమరంభీమ్ (సినిమా)
* కోతిమూక

## ఖ

* ఖలేజా (సినిమా)

## గ

* గాయం-2
* గుడు గుడు గుంజం
* గోలీమార్ (సినిమా)

## చ

* చాప్టర్-6

## ఝ

* ఝుమ్మందినాదం (సినిమా)

## డ

* డాన్ శీను
* డార్లింగ్ (2010 సినిమా)

## త

* తకిట తకిట
* తాజ్ మహల్ (2010 సినిమా)
* తిమ్మరాజు (సినిమా)

## ద

* దమ్మున్నోడు
* ది క్రానికల్స్ ఆఫ్ నార్నియా: ది వాయేజ్ ఆఫ్ ది డాన్ ట్రీడెర్
* దేశద్రోహి

## న

* నమో వెంకటేశ
* నా పేరు శివ
* నాగవల్లి (2010 సినిమా)
* నిన్ను చూసిన క్షణాన

## ప

* పంచాక్షరి (సినిమా)
* పప్పు (సినిమా)
* ప్రస్థానం
* ప్రేమ పిలుస్తోంది

## బ

* బావ (సినిమా)
* బిందాస్
* బురిడి
* బృందావనం (2010 సినిమా)
* బెట్టింగ్ బంగార్రాజు
* బ్రహ్మలోకం టు యమలోకం వయా భూలోకం
* బ్రోకర్

## భ

* భవాని ఐ.పి.ఎస్.
* భీమిలి (సినిమా)
* భైరవ (2010 సినిమా)

## మ

* మనసారా
* మరో చరిత్ర (2010 సినిమా)
* మర్యాద రామన్న (సినిమా)
* మా అన్నయ్య బంగారం
* మా నాన్న చిరంజీవి
* మాయాబజార్
* ముక్కంటి (2010 సినిమా)
* మొండి మొగుళ్ళు పెంకి పెళ్ళాలు

## య

* యముడు (2010 సినిమా)
* యాగం (2010 సినిమా)

## ర

* రంగ ది దొంగ
* రక్త చరిత్ర (సినిమా)
* రగడ (సినిమా)
* రామ రామ కృష్ణ కృష్ణ (సినిమా)
* రోబో (సినిమా)

## ల

* లీడర్ (2010 సినిమా)

## వ

* వరుడు
* విసు
* వీర తెలంగాణ (సినిమా)
* వేదం (సినిమా)

## శ

* శంభో శివ శంభో
* శుభప్రదం

## స

* సరదాగా కాసేపు
* సరే నీ ఇష్టం
* సాధ్యం
* సింహా (సినిమా)
* సీతారాముల కళ్యాణం లంకలో
* సై ఆట
* స్నేహగీతం

## హ

* హాలిడేస్
* హిస్‌స్‌స్‌స్
* హ్యాపీ హ్యాపీగా
#

సినిమాలు

వర్గం:తెలుగు సినిమాలు
వర్గం:2010 తెలుగు సినిమాలు
కోతిమూక

**కోతిమూక** 2010, జూలై 30న విడుదలైన తెలుగు చలనచిత్రం. తులసి పూజిత ఫిల్మ్స్ పతాకంపై వెంకట్ జగదీష్ నిర్మాణ సారథ్యంలో ఏవీఎస్ దర్శకత్వం వహించిన ఈ చిత్రంలో కృష్ణుడు, శ్రద్ధా దాస్, ఆలీ, బ్రహ్మానందం నటించగా, మణిశర్మ సంగీతం అందించాడు. ఈ సినిమాలో నటనకు ఏవీఎస్ కు ఉత్తమ క్యారెక్టర్ ఆర్టిస్టుగా నంది పురస్కారం వచ్చింది.

## నటవర్గం

* కృష్ణుడు
* శ్రద్ధా దాస్
* ఆలీ
* బ్రహ్మానందం 
* ఏవీఎస్
* జయప్రకాష్ రెడ్డి
* వేణుమాధవ్
* రఘుబాబు
* కోవై సరళ
* ఎల్. బి. శ్రీరామ్
* మురళీ మోహన్
* గుండు హనుమంతరావు
* జీవా
* హర్షవర్ధన్
* చిట్టిబాబు
* కొండవలస లక్ష్మణరావు
* ఉత్తేజ్
* రాంజగన్
* సుందరం
* గుండు సుదర్శన్
* రాఘవ
* సారిక రామచంద్రారావు
* పుండరిక్
* విశ్వేశ్వరరావు
* హేమ
* కల్పన
* నటకుమారి

## సాంకేతిక సిబ్బంది
* దర్శకత్వం: ఏవీఎస్
* నిర్మాత: వెంకట్ జగదీష్
* సంగీతం: మణిశర్మ
* నిర్మాణ సంస్థ: తులసి పూజిత ఫిల్మ్స్

## పాటలు
ఈ చిత్రానికి మణిశర్మ సంగీతం అందించాడు.

# ఉల్లాల ఉల్లాల (రచన: రామజోగయ్య శాస్త్రి, గానం: రాహుల్ నంబియార్)
# నువ్వొక పువ్వులా (రచన: రామజోగయ్య శాస్త్రి, గానం: శ్రీరామచంద్ర, మాళవిక)
# ఆ అంటే అడుక్కోవడం (రచన: భాస్కరభట్ల రవికుమార్, గానం: వందేమాతరం శ్రీనివాస్, గీతా మాధురి
# ఊహలు గుసగుస (రిమిక్స్) (రచన: ఆరుద్ర, గానం: ఘంటసాల రత్నకుమార్, రోజా)
# అమ్మలారా (రచన: భాస్కరభట్ల రవికుమార్, గానం: దీపు, శ్రీకృష్ణ, రేవంత్)
# నువ్వొక పువ్వులా (రచన: రామజోగయ్య శాస్త్రి, గానం: శ్రీరామచంద్ర, మాళవిక)

## మూలాలు

## ఇతర లంకెలు
*

వర్గం:2010 తెలుగు సినిమాలు
వర్గం:తెలుగు ప్రేమకథా సినిమాలు
వర్గం:ఆలీ నటించిన సినిమాలు
వర్గం:బ్రహ్మానందం నటించిన సినిమాలు
వర్గం:ఎ.వి.ఎస్. నటించిన సినిమాలు
వర్గం:జయప్రకాశ్ రెడ్డి నటించిన సినిమాలు
వర్గం:వేణుమాధవ్ నటించిన సినిమాలు
వర్గం:రఘుబాబు నటించిన సినిమాలు
వర్గం:ఎల్. బి. శ్రీరాం నటించిన సినిమాలు
వర్గం:మురళీమోహన్ నటించిన సినిమాలు
వర్గం:కొండవలస లక్ష్మణరావు నటించిన సినిమాలు
వర్గం:ఉత్తేజ్ నటించిన సినిమాలు
వర్గం:గుండు హనుమంతరావు నటించిన సినిమాలు
కొమరంభీమ్ (సినిమా)

**కొమరంభీమ్** 2010, జూలై 2న  విడుదలైన తెలుగు చలనచిత్రం. అల్లాణి శ్రీధర్ దర్శకత్వంలో గిరిజన పోరాట యోధుడు కొమరం భీమ్ జీవితం ఆధారంగా నిర్మించిన చిత్రం. భూపాల్ రెడ్డి ప్రధాన పాత్రను పోషించాడు. ఈచిత్రం నిర్మాణానంతరం దాదాపు 20 సంవత్సరాలకు విడుదలయ్యింది. విడుదలకు ముందే ఈ చిత్రం ఉత్తమ దర్శకత్వానికి, ఉత్తమ జాతీయ సమగ్రతా చిత్రంగా రెండు నంది పురస్కారములను సాధించింది.

## కథ
ఈ చిత్రం నిజాం అణచివేత పాలనకు వ్యతిరేకంగా ప్రతిఘటనకు నాయకత్వం వహించిన నిజ జీవిత హీరో కొమరం భీమ్ నేతృత్వంలో 1940లలో ఆదిలాబాద్‌లో జరిగిన గోండుల పోరాటాన్ని నేపథ్యంలో రూపొందించబడింది.   ఈ చిత్రం దాదాపు 20 సంవత్సరాల తరువాత విడుదలైనప్పటికీ హైదరాబాద్‌లో 100 రోజులు ప్రదర్శించబడింది.

## నటవర్గం
* భూపాల్ రెడ్డి (కొమురం భీమ్)
* మౌనిక (సోంబాయి, కొమురం భీమ్ భార్య)
* బ్యాంక్ ప్రసాద్

## సాంకేతికవర్గం
* దర్శకత్వం: అల్లాణి శ్రీధర్
* సంగీతం: గౌతం ఘోష్
* నిర్మాణ సంస్థ: ఫిల్మ్ మీడియా ప్రొడక్షన్స్

## అవార్డులు
ఐటీడీఏ సంస్థ కేటాయించిన 20 లక్షల రూపాలతో ఆ చిత్రం రూపొందింది. 1988లో తెరకెక్కిన ఈ చిత్రంకు 1990లో నంది అవార్డులు వచ్చాయి.

# నంది ఉత్తమ జాతీయ సమగ్రతా చిత్రం
# నంది ఉత్తమ దర్శకుడు - అల్లాణి శ్రీధర్

## మూలాలు

వర్గం:2010 తెలుగు సినిమాలు
వర్గం:తెలుగు జీవితచరిత్ర సంబంధమైన సినిమాలు
పూసపాటి విజయానంద గజపతి రాజు

250px|right|thumb|విజయానంద గజపతిరాజు
**పూసపాటి విజయానంద గజపతి రాజు** (1905-1965) భారతీయ క్రికెట్ కెప్టెన్, రాజకీయ నాయకుడు. విజయనగర గజపతి వంశానికి చెందిన యువరాజు. క్రికెట్ ప్రపంచంలో విజ్జీగా పేరొందాడు.

## జీవిత విశేషాలు
విజయానంద గజపతి, విజయనగరం పాలకుడైన పూసపాటి విజయరామ గజపతిరాజు రెండవ కుమారుడు. ఈయన 1905, డిసెంబర్ 28న జన్మించాడు. ఈయన మహారాజకుమార్ అన్న రాచరిక పట్టం పొందాడు. 1922లో తండ్రి మరణం తర్వాత కుటుంబం బెనారస్ ఎస్టేటును వారసత్వంగా పొంది, 1923 ఫిబ్రవరీలో కాశీపూర్ జమిందారు రాజా ఉదయరాజ్ సింగ్ యొక్క పెద్దకూతురు భగీరథీ దేవిని వివాహమాడాడు. ఈయన విద్యాభ్యాసం అజ్మీరులోని ప్రిన్సెస్ కళాశాల, హెయిల్స్‌బరీ, ఇంగ్లాండులోని ఇంపీరియర్ సర్వీసు కాలేజీలలో సాగింది. టెన్నీస్, క్రికెట్ క్రీడలలో మంచి ప్రావీణ్యం సంపాదించిన విజ్జీ చేయితిరిగిన వేటగాడు కూడా. ఈయన 383 సింహాలను వేటాడాడని ప్రతీతి. అయితే ఈయన 1965, డిసెంబరు 2న కాన్పూరు సమీపంలో ఒక చెరుకు తోటలో ఏనుగుపై ఎక్కి వేటాడుతుండగా, గాయపడిన సివంగి లంఘించగా, ఏనుగు పైనుండి జారిపడిన ప్రమాదంలో కిడ్నీ దెబ్బతిని మరణించాడు.

## క్రికెట్
విజ్జీ కేవలం మూడు టెస్టు క్రికెట్ మ్యాచ్‌లు ఆడాడు. ఈయన 1936లో ఇంగ్లాడు పర్యటించిన భారతజట్టుకు నేతృత్వం వహించాడు. ఆ సంవత్సరమే ఇంగ్లాడుకు చెందిన ఏడవ ఎడ్వర్డ్ రాజు జన్మదిన సందర్భంగా ఈయన్ను బ్రిటీషు ప్రభుత్వం సర్ బిరుదుతో సత్కరించింది. 1953లో ఆంధ్ర క్రికెట్ సమాఖ్యను స్థాపించి దానికి అధ్యక్షుడిగా ఎంపికయ్యాడు. ఆ సమయంలోనే ఉత్తరప్రదేశ్ క్రికెట్ సమాఖ్యకు కూడా అధ్యక్షుడిగా ఉన్నాడు. భారత క్రికెట్ చరిత్రలో ఒకే సమయంలో రెండు రాష్ట్రాల క్రికెట్ సంఘాలకు అధ్యక్షుడిగా ఉండే గౌరవం పొందిన వ్యక్తి ఈయన ఒక్కడే. విజ్జీ 1954 నుండి 1957 వరకు బి.సి.సి.ఐ అధ్యక్షునిగా పనిచేశాడు. సంయుక్త పరగణాల్లో, స్వాతంత్ర్యం తర్వాత ఉత్తరప్రదేశ్లో క్రికెట్ అభివృద్ధికి విశేషకృషి చేశాడు.

## రాజకీయాలు
మన దేశ స్వాతంత్ర్యపోరాటంలో, రాజకీయాలలో విజ్జీ చురుకుగా పాల్గొన్నాడు. 1937లోఉత్తర ప్రదేశ్ రాష్ట్రప్రభుత్వంలో న్యాయశాఖ మంత్రి పదవిని నిర్వహించాడు. 1941లో మహాత్మా గాంధీ పిలుపును అనుసరించి వ్యక్తిసత్యాగ్రహంలో పాల్గొన్నాడు. 1942లో క్విట్ ఇండియా ఉద్యమకాలంలో రాజకీయాలలో ప్రముఖ పాత్ర వహించాడు. బెనారస్‌లో ఉన్న తన భవనంలో అనేకమంది రాజకీయవేత్తలకు ఆశ్రయం ఇచ్చాడు. 1942లో ఆంధ్రమహాసభ అధ్యక్షుడిగా ప్రత్యేక ఆంధ్రరాష్ట్రం కోసం సర్ స్టాఫర్డ్ క్రిప్స్ వద్దకు రాయబారం వెళ్ళాడు. కొంతకాలం పార్లమెంట్ సభ్యుడిగా ఉన్నాడు. బ్రిటిష్ ప్రభుత్వం ఇచ్చిన సర్ బిరుదును విసర్జించాడు.

## మూలాలు

వర్గం:1905 జననాలు
వర్గం:1965 మరణాలు
వర్గం:భారతీయ క్రికెట్ క్రీడాకారులు
వర్గం:విజయనగరం జిల్లా రాజకీయ నాయకులు
వర్గం:ఇతర రాష్ట్రాల్లో మంత్రులైన తెలుగువారు
వర్గం:ప్రమాదాల్లో మరణించినవారు
వర్గం:3వ లోక్‌సభ సభ్యులు
వర్గం:విజయనగరం సంస్థానం
అందాల రాముడు (అయోమయనివృత్తి)

అందాల రాముడు అనే పేరుతో వచ్చిన సినిమాలు
* అందాల రాముడు (1973 సినిమా) - బాపు దర్శకత్వంలో, అక్కినేని నాగేశ్వరరావు నటించింది.
* అందాల రాముడు (2006 సినిమా) - సునీల్, ఆర్తి అగర్వాల్ నటించింది.
* అందాలు అలంకారాలు -మాలతీ చందూర్ రచించిన స్తీల అలంకారం గురించిన పుస్తకం
* అందాలరాశి -1979లో విడుదలైన తెలుగు సినిమా.
* *[[అందాల రాక్షసి]] -2012 లో విడుదలైన ప్రేమకథా [[చిత్రం]].*
* అందాలరాజా -1977లో విడుదలైన తెలుగు డబ్బింగ్ సినిమా.
అందాల రాముడు (2006 సినిమా)

**అందాల రాముడు**, 2006లో విడుదలైన ఒక తెలుగు సినిమా. అంతవరకూ హాస్యనటుడుగా ఉన్న సునీల్ ఈ చిత్రంలో కథానాయకునిగా నటించాడు. ఈ చిత్రం విజయవంతమయ్యింది. "సుందరపురుషన్" అనే తమిళ చిత్రానికి ఇది పునర్నిర్మాణం.

## కథ
ఒక పల్లెటూరులో రాముడు (సునీల్) అనే కుర్రవాడు చిన్నప్పటినుండి రాధ (ఆర్తి అగర్వాల్)ను ప్రేమించాడు. అయితే సవతి తల్లి అంటే ఇష్టంలేక ఇంటిలోంచి పారిపోతాడు. పన్నెండేళ్ళ తరువాత, తండ్రి మరణించాక, రాధ మీద ప్రేమతో తన వూరికి తిరిగి వస్తాడు. తన సవతి తమ్ముడిని (వేణుమాధవ్) ప్రేమగా చేరదీస్తాడు.
 
కాని రాధ రఘు (ఆకాశ్) అనే నిరుద్యోగిని ప్రేమిస్తుంది. ఇది ఇష్టంలేని రాధ తండ్రి (కోట శ్రీనివాసరావు) ఒక నెలలో రఘుకు ఉద్యోగం వస్తే రాధనిచ్చి అతనికి పెళ్ళి చేస్తానని మాట ఇస్తాడు. ఈ సంగతి తెలియని రాముడు రఘుకు ఉద్యోగం ఇస్తాడు. కాని అన్న మీది ప్రేమతో ఈ పెళ్ళి ఆపాలని రాముడి తమ్ముడు ఒక హత్యానేరంలో రఘును ఇరికించి జైలుకు వెళ్ళేలా చేస్తాడు. ఈ పరిస్థితులలో రాధ పెళ్ళి రాముడితో అవుతుంది. తరువాత రాముడికి తన తమ్ముడు చేసిన పని (రఘును హత్యానేరంలో ఇరికించడం) తెలుస్తుంది.

## తారాగణం
* సునీల్ .... రాముడు
* ఆర్తి అగర్వాల్ .... రాధ
* జై ఆకాశ్ .... రఘు
* కోట శ్రీనివాసరావు .... భూషణం (రాధ తండ్రి)
* బ్రహ్మానందం
* ధర్మవరపు సుబ్రహ్మణ్యం
* వేణు మాధవ్ .... రాముడుకు సవతి తమ్ముడు
* కొండవలస లక్ష్మణరావు
* లక్ష్మీపతి
* రామచంద్రరావు
* లక్కిసెట్టి
* దువ్వాసి మోహన్
* చలపతిరావు 
* మాస్టర్ భరత్ 
* వడివుక్కరసి 

## పాటల జాబితా
* రాజాది రాజా , రచన: ఇ.ఎస్.మూర్తి , గానం , టీప్పు, ఎస్.ఏ రాజకుమార్.
* చిన్ని చిన్ని రచన:, ఇ.ఎస్.మూర్తి , గానం.కె.ఎస్.చిత్ర .
* జాబిల్లి రావే , రచన: ఇ.ఎస్.మూర్తి , గానం.రాజేష్ కృష్ణన్, శ్రేయా ఘోషల్.
* గెట్టప్పు , రచన: అనంత శ్రీరామ్ , గానం.ఎస్.ఏ.రాజకుమార్ , కల్పన, పట్వారీ, హేమ .
* సీతాకోక , రచన: అనంత శ్రీరామ్ , గానం.రాజేష్ కృషన్ , సుజాత మోహన్.

## సాంకేతిక వర్గం
* దర్శకుడు: పి. లక్ష్మీనారాయణ (దీప్తి)
* చిత్రానువాదం: పి. లక్ష్మీనారాయణ (దీప్తి)
* కథ:  లివింగ్‌స్టన్  (తమిళ చిత్రంలో కథానాయకుడు)
* సంభాషణలు: రమేష్, గోపి
* సంగీతం: ఎస్.ఎ. రాజకుమార్
* గీతాలు: భువన చంద్ర, ఇ.ఎస్.మూర్తి, ఆచార్య
* ఛాయాగ్రహణం: సమీర్ రెడ్డి
* కూర్పు: నందమూరి హరి
* కళ: కుమార్
* సమర్పణ: ఆర్.బి. చౌదరి 
* నిర్మాణ సంస్థ: సూపర్ గుడ్ ఫిలింస్ 
* విడుదల:11:08:2006.

## బయటి లింకులు
*Andala Ramudu(2006) 
*Andala Ramudu Details(2006)

వర్గం:తెలుగు కుటుంబకథా సినిమాలు
వర్గం:తెలుగు హాస్య సినిమాలు
వర్గం:సునీల్ నటించిన సినిమాలు
వర్గం:ఆర్తీ అగర్వాల్ నటించిన సినిమాలు
వర్గం:కోట శ్రీనివాసరావు నటించిన సినిమాలు
వర్గం:బ్రహ్మానందం నటించిన సినిమాలు
వర్గం:ధర్మవరపు సుబ్రహ్మణ్యం నటించిన సినిమాలు
వర్గం:వేణుమాధవ్ నటించిన సినిమాలు
వర్గం:కొండవలస లక్ష్మణరావు నటించిన సినిమాలు
వర్గం:చలపతి రావు నటించిన సినిమాలు
వాసు (సినిమా)

**వాసు** 2002 లో విడుదలైన తెలుగు చిత్రం. నటుడు వెంకటేశ్, భూమిక ప్రధాన తారాగణంగా కరుణాకరన్ దర్శకత్వంలో కె.ఎస్.రామారావు నిర్మించిన చిత్రం. ఇందులోని పాటలన్నీ అత్యంత ప్రజాదరణ పొందాయి. గాయకుడు పద్మశ్రీ ఎస్.పి.బాలసుబ్రమణ్యం ఇందులో పాడిన **నీజ్ఞాపకాలే నన్ను తడిమేలే** పాటకు గానూ 2002 సంవత్సరపు నంది పురస్కారాన్ని అందుకొన్నారు.
## కథ
వాసు (వెంకటేష్) పోలీసు అధికారి రావు (విజయకుమార్) కొడుకు. గ్రాడ్యుయేషన్ పూర్తి కాగానే కాలేజీ క్యాంటీన్ నడుపుతుంటాడు. దాంతోపాటు ఒక సంగీత పాఠశాలను కూడా నడుపుతూ చిన్నపిల్లలకు సంగీతం నేర్పిస్తూ జీవితం సాగిస్తుంటాడు. వాసు తండ్రి తనలాగే తన కొడుకును కూడా ఎప్పటికైనా ఒక ఐ. పి. ఎస్ అధికారిగా చూడాలనుకుంటూ ఉంటాడు. కానీ వాసుకు మాత్రం సంగీతంపై ఆసక్తి ఉంటుంది. ఎలాగైనా అందులో మంచి పేరు సాధించాలనుకుంటూ ఉంటాడు. అదే సమయంలో ఈ లోపు వాసు దివ్య (భూమిక) అనే అమ్మాయిని చూసి ఆమెతో ప్రేమలో పడతాడు. ఆమె దృష్టిలో పడాలని నానా రకాలుగా ప్రయత్నించి నవ్వులపాలవుతుంటాడు.

ఒకసారి తన దగ్గర పనిచేసిన ఎస్సై కొడుకు (బ్రహ్మాజీ) ఐ. పి. ఎస్ కి ఎంపికై రావు ఆశీర్వాదం కోసం వస్తాడు. రావు గారే తన స్ఫూర్తి అని గర్వంగా చెబుతాడు. ఆయన మాత్రం కొడుకు తన మాట ఎందుకని వినడం లేదో అని బాధపడి అతన్ని కొడుక్కి నచ్చజెప్పమంటాడు. కానీ వాసు మాత్రం తనదగ్గరున్న సంగీత విద్యను ప్రదర్శించి అతని మెప్పును పొందుతాడు.

ఒకసారి రావు వాసు బయట కొంతమందితో గొడవపడ్డం చూసి అతని ప్రవర్తన నచ్చక ఇంట్లోంచి బయటకు వెళ్ళగొడతాడు. కానీ అతను బయటకు వెళ్ళేటపుడే దివ్య తన లగేజీతో ఆ ఇంట్లో ప్రవేశిస్తుంది. దివ్య రావు చిన్నప్పటి స్నేహితుడి కూతురని వాసుకు తరువాత తెలుస్తుంది. ఆమెకు దగ్గరవడానికి తాను సంగీతం జోలికి వెళ్ళనని వాళ్ళ నాన్నను నమ్మించి మళ్ళీ ఇంట్లోకి వస్తాడు. కానీ రహస్యంగా సంగీత సాధన కొనసాగిస్తూ ఉంటాడు. దివ్య కూడా సంగీతంలో అతని ప్రతిభను గుర్తించి అతన్ని ప్రోత్సహిస్తుంటుంది.

## తారాగణం
*వెంకటేష్ .. వాసు
*భూమిక .. దివ్య
*ఆలీ
*సునీల్
*మంజుల .. కమల వాసు అమ్మ
*విజయ్ కుమార్ .. కమీషనర్ రావు, వాసు నాన్న
* వర్ష (రాధిక)
*అచ్యుత్
*జోగి నాయుడు
*జూనియర్ రేలంగి - డాక్టర్

## సాంకేతిక సిబ్బంది
*దర్శకుడు - ఎ.కరుణాకరన్
*సంగీతం- హేరిస్ జయరాజ్
*నిర్మాత - కె.ఎస్.రామారావు

## పాటలు
*సోనారే.. సోనారే
*పాటకు ప్రాణం పల్లవి అయితే..ప్రేమకు ప్రాణం ప్రేయసి కాదా... (గాయకులు: కె. కె., స్వర్ణలత) రచన: పోతుల రవికిరణ్.
*ఓ ప్రేమా.. ఓ ప్రేమా.. (గాయకుడు: దేవన్) రచన: పోతుల రవికిరణ్ 
*వాలే వాలే పొద్దుల తెగ ముద్దొస్తావే మరదలా (గాయకులు: బాలు, చిత్ర, కార్తిక్) రచన: పోతుల రవికిరణ్ 
*నీ జ్ఞాపకాలే నన్ను తడిమేలే(బాలు)
*నమ్మవే అమ్మాయి, హరీష్ రాఘవేంద్ర, కె ఎస్ చిత్ర, రచన: సిరివెన్నెల సీతారామశాస్త్రి.
*స్పోర్టివ్ బాయ్స్ , కె.కె., క్లింటన్ సిరిజో, టీప్పు, రచన: సాహితీ 
*పాడనా తియ్యగా, ఎస్ పి బాలసుబ్రహ్మణ్యం, రచన: పోతుల రవికిరణ్.

## బయటి లింకులు
*చిత్రవివరాలు

వర్గం:2002 తెలుగు సినిమాలు
వర్గం:అక్కినేని అవార్డు పొందిన చిత్రాలు
వర్గం:తెలుగు ప్రేమకథా సినిమాలు
వర్గం:వెంకటేష్ నటించిన సినిమాలు
వర్గం:భూమిక నటించిన సినిమాలు
వర్గం:ఆలీ నటించిన సినిమాలు
వర్గం:సునీల్ నటించిన సినిమాలు
డోనాల్డ్ డక్

**డోనాల్డ్ డక్** అన్నది 1934లో వాల్ట్ డిస్నీ ప్రొడక్షన్స్ లో సృష్టించిన కార్టూన్ పాత్ర. డోనాల్డ్ అన్నది మానవ లక్షణాలు కలిగిన పసుపు-నారింజ రంగు ముక్కు, కాళ్ళు, పాదాలు కలిగివున్న తెల్లని బాతు. సాధారణంగా అతను నావికుల చొక్కా, టోపీ పెట్టుకుని, బో టై కట్టుకుని ఉంటాడు. తన విచిత్రమైన స్వరంతో డైలాగులకు, చిలిపిదనం, కోపంతో కూడిన లక్షణాలకు చాలా పేరొందాడు. అతని స్నేహితుడైన మిక్కీ మౌస్ తో కలిసి డొనాల్డ్ డక్ అత్యంత ప్రాచుర్యం పొందిన డిస్నీ పాత్రగానూ, టీవీ గైడ్ వారు 2002లో తయారుచేసిన 50 అతిగొప్ప కార్టూన్ పాత్రల జాబితాలోనూ చోటు దక్కించుకుంది. ఏ ఇతర డిస్నీ పాత్ర కన్నా ఎక్కువ మార్లు సినిమాల్లో కనిపించాడు, సూపర్ హీరో తరహాకి చెందని పాత్రల్లో ప్రపంచంలోకెల్లా ఎక్కువ కామిక్ పుస్తకాల్లో కనిపించిన పాత్ర కూడా డొనాల్డ్ డక్.

యానిమేటెడ్ కార్టూన్లలో హాస్య పాత్రలతో డొనాల్డ్ డక్ ప్రాచుర్యాన్ని పొందాడు. 1934లో *ద వైజ్ లిటిల్ హెన్* కార్టూన్లో మొదటిసారిగా కనిపించింది, ఐతే రెండో సారి కనిపించిన *ఆర్ఫన్స్ బెనిఫిట్ *తో మిక్కీ మౌస్ తో జోడీగా హాస్యం చేయడం ప్రారంభించారు. తర్వాతి రెండు దశాబ్దాల్లో 150 థియేట్రికల్ సినిమాల్లో ప్రధాన పాత్రగా వచ్చాయి. వీటిలో చాలావరకూ ఆస్కార్ అవార్డుల్లో గౌరవం పొందాయి. 1930ల్లో మిక్కీ మౌస్, గూఫీతో సహా హాస్య త్రయంలో భాగంగా సాధారణంగా సినిమాల్లో కనిపించడమే కాక 1937లో *డాన్ డొనాల్డ్* పేరున్న సినిమాతో మొదలై డొనాల్డ్ డక్ సీరీస్ కొనసాగింది. ఈ సినిమాల్లో డొనాల్డ్ డక్ ప్రేమించే డైసీ డక్ ని, హ్యూ, డవె, లూయీ అన్న ముగ్గురు మేనల్లుళ్ళనీ కూడా ఈ సీరిస్ లలో పరిచయం చేశారు. 1956లో విడుదలైన *చిప్స్ అహోయ్ *సినిమా తర్వాత ఎడ్యుకేషనల్ ఫిల్మ్స్ లోనే కనిపించింది, మళ్ళీ థియేటర్లో విడుదలైన డొనాల్డ్ డక్ యానిమేషన్ సినిమా మికీస్ క్రిస్మస్ కారొల్ 1983లో విడుదలైంది. అత్యంత ఇటీవల ఆ పాత్ర కనిపించిన థియేట్రికల్ సినిమా *ఫాంటసియా 2000 *1999లో విడుదలైంది. 2004లో వచ్చిన డైరెక్ట్ టు వీడియో సినిమా *మిక్కీ, డొనాల్డ్, గూఫీ:ద త్రీ మస్కెటీర్స్* లో, *మిక్కీ మౌస్ క్లబ్ హౌస్* (2006-16) అన్న టెలివిజన్ సీరీస్ లోనూ, క్వాక్ షాట్ (1991) లాంటి వీడియో గేంలలోనూ కనిపించింది.

యానిమేషన్లోనే కాకుండా కామిక్స్ లోనూ డొనాల్డ్ ప్రాచుర్యం పొందాడు. డొనాల్డ్ పాత్రను ఆల్ టాలిఫెర్రో, కార్ల్ బార్క్స్, డాన్ రోసాలు చేసిన చిత్రీకరణలు ప్రఖ్యాతి చెందాయి. ప్రత్యేకించి బార్క్స్ డొనాల్డ్ డక్ జీవించే ఊహాత్మక ప్రపంచాన్ని విస్తరించి అతని ప్రపంచంలోకి డొనాల్డ్ ధనవంతుడైన అంకుల్ స్క్రూజ్ మెక్ డక్ వంటి ఇతర పాత్రలను తీసుకువచ్చారు. ఐరోపాలో, అందులోనూ నార్డిక్ దేశాల్లో సుప్రసిద్ధమైన పాత్ర. నార్డిక్ దేశాల్లో డొనాల్డ్ డక్ అండ్ కో అన్న వారపత్రిక 1950ల నుంచి 2009 వరకూ వెలువడింది. డిస్నీ కామిక్స్ పట్ల అభిమానం కలిగివుండటానికి డొనాల్డిజం (Norwegian&#x3A;*Donaldisme*

) అన్న పదం నార్వే నుంచి ప్రారంభం కావడం గమనార్హం.

## మూలాలు

వర్గం:పాత్రలు
వర్గం:కార్టూన్ పాత్రలు
మా అన్నయ్య బంగారం

thumb
**మా అన్నయ్య బంగారం** 2010 లో విడుదలైన తెలుగు చిత్రం. డాక్టర్ రాజశేఖర్, కమలినీ ముఖర్జీ ప్రధాన తారాగణం గా నటించిన ఈ సినిమాకు ఎస్.ఏ.రాజ్‌కుమార్ సంగీతాన్నందించాడు. విశాఖ టాకీస్ బ్యానర్ పై నట్టి కుమార్ నిర్మించిన ఈ సినిమాకు జొన్నలగడ్డ శ్రీనివాసరావు దర్శకత్వం వహించాడు.

## తారాగణం

* రాజశేఖర్ 
* కమలిని ముఖర్జీ  
* యశ్వంత్ కొండపనేని 
* రోహిత్  
* బ్రహ్మానందం కన్నెగంటి 
* జయప్రకాష్ రెడ్డి  
* చలపతి రావు  
* షయాజీ షిండే  
* ఎల్.బి. శ్రీరామ్  
* ఆదిత్య ఓం 
* మాస్టర్ భరత్
* సూర్య  
* రాజ్ కళ్యాణ్ 
* ఝాన్సీ  
* శివ పార్వతి 
* పావలా శ్యామల  
* రమాప్రభ  
* ఉత్తేజ్ 
* సుత్తి వేలు 
* గుండు సుదర్శన్  
* బ్యాంక్ విజయ 
* నామల మూర్తి

## సాంకేతిక వర్గం

* దర్శకత్వం: జోన్నలగడ్డ శ్రీనివాస రావు
* స్టూడియో: విశాక టాకీస్
* నిర్మాత: నట్టి కుమార్
* విడుదల తేదీ: జూలై 31, 2010
* సమర్పించినవారు: లక్ష్మి కరుణ
* సంగీత దర్శకుడు: ఎస్.ఏ.రాజ్‌కుమార్

## పాటలు
* అందం నీ ఆశలు, కార్తీక్ , ప్రియదర్శిని
* గిచ్చి గిచ్చి, ప్రియ , సాకేత్
*ఇంటి మహారాణి , శ్రీనివాస్, శ్రీవిద్య, మానస మురళి
*మల్లెమల్లే , రాజేష్, రీటా
*సాయిబాబా , టిప్పు
*సూర్యునికి , ఎస్ పి బాలసుబ్రహ్మణ్యం, మురళి

## బయటిలింకులు
*చిత్రమాలిక
*

వర్గం:2010 తెలుగు సినిమాలు
వర్గం:రమాప్రభ నటించిన సినిమాలు
వర్గం:బ్రహ్మానందం నటించిన సినిమాలు
డాన్ శీను

**డాన్ శీను** 2010లో విడుదలైన తెలుగు చిత్రం. రవితేజ, శ్రియా, ఆలీ ప్రధాన తారాగణంగా గోపీచంద్ మలినేని దర్శకత్వం వహించిన చిత్రం.
## కథ
ఇది శిను అనె యువకుడి కథ. డాన్ అవ్వలని అతనికి చిన్ననాటి నుండి ఉన్న కొరక ఆ క్రమం లోనె అతను 	హైదరాబాదు వస్తాడు వచ్చిరాగానె డాన్ అయిన దుల్గల్ కొడుకును కొడతాడు. అది తెలసిన లొకల్ 
డాన్లైన శ్రీహరి సాయాజీ షిండేలు శినును చంపి దుల్గల్ దగ్గర మంచి పెరు సంపాదించాలి అనుకుంటారు. శ్రీహరి సాయాజీ షిండేలకు పడదు. కానీ శిను తెలివితెటలు చుసి సాయాజీ షిండే అతనిని చంపకుండ శ్రీహరి 
చెల్లలిని ప్రెమించ మని చెప్పి వెరె దేశానికి పంపిస్తాడు.శినుతొ పాటు బ్రమ్మజి కుడ వెళతాడు.

## తారాగణం
*రవితేజ - డాన్ శీను
*శ్రియా -
*ఆలీ
* జాన్ కొక్కెన్
*యశ్‌పాల్ శర్మ

## పాటల జాబితా
*రాజా రాజా రవితేజ , రచన: రామజోగయ్య శాస్త్రి , గానం.శ్రీకృష్ణ , గీతా మాధురి
*అదెళ్ళ వయసు , రచన: రామజోగయ్య శాస్త్రి, గానం. బాబా సెహగల్
*నయనకన, రచన: భాస్కర భట్ల, గానం. వేణు, రీటా, భార్గవి పిళ్ళై
*అడుగుతుంది, రచన: వెన్నెలకంటి రాజేశ్వర ప్రసాద్, గానం. హేమచంద్ర, మాళవిక
*అందమేమో ఇస్తరాకు , రచన: భాస్కర భట్ల, గానం. హేమచంద్ర, మాళవిక
*అదేల్లా వయసు,(రీమిక్స్), రచన: రామజోగయ్య శాస్త్రి, గానం బాబా సెహగల్
*
*

## సాంకేతికవర్గం
*దర్శకుడు - గోపీచంద్ మలినేని

## బయటి లింకులు

వర్గం:2010 తెలుగు సినిమాలు
వరప్రసాద్ అండ్ పొట్టిప్రసాద్

**వరప్రసాద్ అండ్ పొట్టిప్రసాద్** 2011 సంవత్సరంలో విడుదలైన తెలుగు హాస్య చిత్రం. అవసరాల శ్రీనివాస్, విజయ్ సాయి ప్రధాన పాత్రలను పోషిస్తుండగా నూతన దర్శకుడు సత్య వారణాసి దర్శకత్వంలో  హర్ష రెడ్డి నిర్మించిన చిత్రం.ఇది 2011 సెప్టెంబరు 16 న విడుదలైంది. 

## కథ
## తారాగణం
*అవసరాల శ్రీనివాస్ - వరప్రసాద్
*విజయ్ సాయి - పొట్టి ప్రసాద్
*ప్రియాంక - 
*ప్రియా అహూజా - 
## సాంకేతికవర్గం

## పాటలు

## మూలాలు

## బయటి లంకెలు
*చిత్రవివరాలు
*చిత్రమాలిక

వర్గం:2011 తెలుగు సినిమాలు
టీ న్యూస్

టి.న్యూస్ భారతదేశంలోని తెలంగాణ రాష్ట్రానికి చెందిన టెలివిజన్ వార్తా ఛానల్. ఈ ఛానల్ తెలంగాణ రాష్ట్ర సమితికి చెందినది. ఈ ఛానల్ ద్వారా వార్తలు, సంఘటనలు, తెలంగాణ సంస్కృతికి సంబంధించిన విషయాలు ప్రసారమవుతాయి. ఈ ఛానల్ తెలంగాణ ఆత్మ గౌరవాన్ని, చరిత్రను ప్రతిబింబిస్తుంది. ఈ ఛానల్ నినాదం " తెలంగాణ గుండె చప్పుడు".  ఈ ఛానల్ లో ఉర్దూ వార్తా బులెటిన్ లు కూడా ప్రసారమవుతాయి. ఇది తెలంగాణ లోని హైదరాబాద్ ఆధారంగా పనిచేస్తుంది. అప్పుడప్పుడూ ఉర్దూ వార్తలను కూడా ప్రసారం చేస్తుంది.  ఇందులో బ్రేకింగ్ న్యూస్, లైవ్ రిపోర్టులు, ఇంటర్వ్యూలు, రాజకీయ చర్చలు, క్రీడలు, వాతావరణం, వినోద కార్యక్రమాలు, వ్యాపార విషయాలు, కరంట్ అఫైర్స్ లు ప్రసారితమవుతాయి.

## టి.న్యూస్ కార్యక్రమాలు

* ఆదాబ్ తెలంగాణ
* భక్తి మార్గాలు
* బాలీవుడ్ టాకీస్
* చేను చెలక
* ఫిల్మి దునియా
* గుడ్ ఆఫ్టర్ నూన్
* గుడ్ ఈవినింగ్
* గుడ్ మార్నింగ్
* హెల్త్ ప్లస్
* జర్నీ
* మాయాజజార్
* నమస్తే తెలంగాణా
* న్యూస్ టు నైట్
* ఓపెన్
* సింగరేణి స్రవంతి
* సింగిడి
* స్టడీ గైడ్
* తెలంగాణ 360
* ట్రెండ్జ్
* పవర్ ఆఫ్ న్యూమరాలజీ
* వార్తలు లైవ్
* వైద్యం ఆరోగ్యం లైవ్
* విశ్వరూపం
* వీకెండ్ ధూం ధాం
* వీకెండ్ సింగిడి

## లభ్యత
ఈ చానల్ ను తెలంగాణ టెలివిజన్ నెట్ వర్క్స్ అయిన టాటా స్కై, వీడియాకాన్ డి.టి.హెచ్, రిలయన్స్ డిజిటల్ టి.వి. ఎయిర్ టెల్ డిజిటల్ టి.వి. డిష్ టి.వి, సన్ డైరక్ట్ లు ప్రసారం చేస్తున్నాయి. ఈ ఛానల్ ప్రత్యక్ష ప్రసారాలను దాని అంతర్జాల వెబ్‌సైట్, యూట్యూబ్ లలో కూడా ప్రసారం చేస్తుంది. 

## చరిత్ర
ఈ ఛానల్ రాజ్ న్యూస్ తో కలసి మొదట పనిచేసింది. 2011 ఏప్రిల్ 4 న ఉగాది రోజున టి.న్యూస్ ఛానల్ గా స్వతంత్ర ఛానల్ గా ప్రారంభించబడినది. 

## మూలాలు

## బాహ్య లంకెలు

* Official site 
* T News Live

వర్గం:వార్తా ప్రసార సాధనాలు
ది ఈవిల్ డెడ్

***ది ఈవిల్ డెడ్*** అన్నది శాం రైమి, బ్రూస్ క్యాంప్ బెల్ నిర్మాతలుగా, శాం రైమి రచన దర్శకత్వంలో ఎలెన్ శాండ్వైస్, బెట్సీ బాకర్ నటించిన 1981 నాటి అమెరికన్ అధిభౌతిక హారర్ చిత్రం. బయటి ప్రపంచానికి దూరంగా చెట్ల మధ్యలోని ఓ క్యాబిన్లో సెలవులు గడిపేందుకు వచ్చిన ఐదుగురు కాలేజి విద్యార్థుల కథ ఇది. దెయ్యాలు, ఆత్మల గుంపును విడుదల చేసే ఆడియో టేప్ కనిపెట్టాకా కాలేజి బృంద సభ్యులకు దెయ్యం పడుతుంది, ఇది రక్తపాతానికి, హింసకు దారితీస్తుంది. రైమీ, నటవర్గం కలిసి ప్రోటోటైప్ అనదగ్గ షార్ట్ ఫిలిం *విత్ ఇన్ ద వుడ్స్* తీశారు. దీని ద్వారా నిర్మాణానికి డబ్బు పెట్టగల నిర్మాతలను ఆకర్షించే ప్రయత్నం చేసి విజయం సాధించారు. తద్వారా 90వేల అమెరికన్ డాలర్లు రైమీ పొందగలిగారు. మొరిస్టౌన్, టెన్నీస్ ప్రాంతంలో ఉన్న ఓ మారుమూల క్యాబిన్లో సినిమాను తీశారు. తారాగణం, సాంకేతిక బృందం చాలా అసౌకర్యంగా, ఇబ్బందికరంగా భావించిన ఓ చిత్రీకరణ విధానంలో సినిమాను తీశారు.

ఈ చిన్న బడ్జెట్ హారర్ చిత్రం నిర్మాత ఇర్విన్ షాపిరోను ఆకర్షించింది, దాంతో ఆయన 1982లో కేన్స్ ఫిల్మ్ ఫెస్టివల్లో సినిమాను ప్రదర్శించేందుకు అవకాశం దక్కేలా సాయం చేశారు. హారర్ రచయిత స్టీఫెన్ కింగ్ ఈ సినిమాని అత్యంత ఆసక్తిదాయకంగా సమీక్షించారు, న్యూలైన్ సినిమా వారు దీని పంపిణీదారులుగా ముందుకు వచ్చేందుకు అది ఉపకరించింది. అమెరికాలో ఓ మాదిరి వాణిజ్య విజయాన్నే సాధించినా, ప్రపంచ వ్యాప్తంగా పంపిణీ చేసినప్పుడు దాని పెట్టుబడి తిరిగి వచ్చింది. ప్రపంచవ్యాప్తంగా 2.4 మిలియన్ డాలర్లు థియేటర్లలో ప్రదర్శనల సమయంలో సాధించింది. తొలినాటి సమీక్షలు, తర్వాత్తర్వాత వెలువడ్డ సమీక్షలు కూడా విశ్వవ్యాప్తంగా అనుకూలంగా వచ్చాయి, విడుదలైన దశాబ్దాల తర్వాత కూడా అనుకూల సమీక్షలు పొందుతోంది. కల్ట్ సినిమాల్లో గొప్పదిగా ఈవిల్ డెడ్ పేరొందింది, సార్వకాలికంగా అతిగొప్ప హారర్ సినిమాగా కీర్తి గడించింది. *ది ఈవిల్ డెడ్* సినిమాతో క్యాంప్ బెల్, రైమీలు సినిమా రంగంలోకి ప్రవేశించారు, సంవత్సరాల కాలంలో మరిన్ని సినిమాలు కలిసి చేశారు, వాటిలో రైమీ  ''స్పైడర్-మాన్ ట్రయాలజీ'' కూడా ఉన్నాయి.

ఈ సినిమా తర్వాత మరో రెండు సీక్వెల్స్ వచ్చి మీడియా ఫ్రాంచైజ్ గా ఎదిగింది. 1987లో *ఈవిల్ డెడ్ II*, 1992లో *ఆర్మీ ఆఫ్ డార్క్ నెస్ *రైమీ రచన దర్శకత్వంలో వెలువడడమే కాక వీడియో గేమ్ లు, కామిక్ పుస్తకాలు, టెలివిజన్ సీరీస్ లు కూడా వచ్చాయి. సినిమాలోని ప్రధాన పాత్ర ఆష్ విలియమ్స్ (క్యాంప్ బెల్) కల్ట్ ఐకాన్ గా గుర్తింపు పొందాడు. నాలుగవ సినిమా రీమేక్ గానూ, రీబూట్ గానూ, సీక్వెల్ గా కూడా పరిగణించేలా అదే పేరుతో ఈవిల్ డెడ్ గా 2013లో విడుదలైంది. రైమీ, క్యాంప్ బెల్ తో, ఫ్రాంచైజ్ నిర్మాత రాబర్ట్ టాపెర్ట్ తో కలిసి సహ నిర్మాతగా వ్యవహరించారు. మిగిలిన సినిమాల్లానే సినిమాకు అనుసరణ టెలివిజన్ సీరీస్ *ఆష్ వర్సెస్ ఈవిల్ డెడ్ *శాం, ఇవాన్ రైమీలు నిర్మాతలుగా, క్యాంప్ బెల్ ఎగ్జిక్యూటివ్ ప్రొడ్యూసర్ గా నిర్మితమైంది.

## మూలాలు

*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*

వర్గం:1981 సినిమాలు
యారో

**ఆరో** అనునది అమెరికాకు  చెందిన ఒక రెడీమేడ్ వస్త్రాల బ్రాండు.

1851 లో న్యూ యార్కు లోని ఒక గదిలో **మౌలిన్**, **బ్లాంకార్డ్** అను ఇద్దరు వ్యక్తులు **క్లుయెట్ పీ బాడీ అండ్ కో.** ని స్థాపించారు. ఈ సంస్థకి వ్యాపార ప్రకటనల నిర్వాహకుడు ఛార్లెస్ కొన్నోల్లీ 1905 లో జె.సి లెయెండెకర్ ని ఫ్యాషన్ ఇల్లస్ట్రేటర్ గా నియమించాడు.

1912 లో మెక్సికో నుండి ఒక భారీ ఆర్డరు రావటంతో ఆరోకి  అంతర్జాతీయ గుర్తింపు లభించినది. దీనితో ఆరో క్యూబా, ప్యూర్టో రికో, స్కాండినేవియా, హాలండ్ లకు విస్తరించినది. షర్టులకి అతికించే/తీసివేసే వీలుగా కాలర్లను రూపొందించేది ఆరో. 1920 లలో బ్రాడ్ వే మ్యూజికల్ లో **ఆరో కాలర్ మ్యాన్** ప్రధానాకర్షణగా మారినది. వారానికి 4 మిలియన్ ఆరో కాలర్లు రూపొందించ బడేవి. 1930లో ఆరో స్పోర్ట్స్ వేర్ లోకి ప్రవేశించినది. క్రీడల సమయంలో ధరించే షర్టులు, షార్టులు రూపొందించటంతో స్పోర్ట్ ఫేర్ లో పరిపూర్ణతని సంపాదించుకొన్నది. 1940 లో గ్రేట్ బ్రిటన్ లోని ఆరో ఏజెంట్ ల పై బాంబుదాడి జరిగినది.అయితే కెనడా నుండి కొంత సరుకుని తెప్పించుకొని వారి కార్యాలయాన్ని త్వరలోనే పున:ప్రారంభించారు. 1952 లో సూట్ లకి ఆదరణ తగ్గటంతో ఆరో షర్టింగ్ పైనే దృష్టిని కేంద్రీకరించినది.

1968 లో తెల్ల షర్టుల స్థానే చారల షర్టులు, తెలుపు కాలర్లతో వినియోగదారులని ఆకట్టుకొన్నది. 1971 లో **క్లుయెట్ పీ బాడీ ఇంటర్నేషనల్** స్థాపించబడ్డది. ఫ్రాన్స్, ఈక్వెడార్, ఇండోనేసియా, పాకిస్థాన్ లకు విస్తరించినది. 1980 నాటికి యుగోస్లేవియా, సౌత్ ఆఫ్రికా, హాంగ్ కాంగ్, బ్రెజిల్, సింగపూర్, ఈజిప్ట్, కొరియా లకి విస్తరించినది. 90వ దశకం ముగిసే సమయానికి పోర్చుగల్, భారతదేశం, మధ్యప్రాచ్య దేశాలు, ఆస్ట్రేలియా లలో కూడా ప్రారంభించబడినది.

భారతదేశంలో **ఆరో** వస్త్రాలను అరవింద్ మిల్స్ లైసెన్స్డ్ బ్రాండు క్రింద ఉత్పత్తి చేస్తున్నది.

## ఆరో కాలర్ మ్యాన్
క్లుయెట్ పీ బాడీ అండ్ కో. యొక్క వ్యాపార ప్రకటనల్లో కనిపించే మాడళ్ళను **ఆరో కాలర్ మ్యాన్**గా వ్యవహరించేవారు. ఈ ప్రకటనలు 1905 లో ప్రారంభం అయిననూ అప్పటి నుండి చాలా కాలం తర్వాతే ఆరో కాలర్ మ్యాన్ ఉపయోగం లోకి వచ్చినది.
లెయెండెకర్ తో బాటు నివసిస్తున్న తన స్నేహితుడు ఛార్లెస్ బీచ్ ను ప్రేరణగా తీసుకుని సృష్టించిన కల్పిత పాత్రే **ఆరో కాలర్ మ్యాన్**. ఆరో కాలర్ మ్యాన్ 1920 నాటికి జనాదరణ పొంది అభిమానుల నుండి ఉత్తరాలను కూడా పొందాడు. ప్రెసిడెంట్ థియోడర్ రూజ్ వెల్ట్ ఆరో కాలర్ మ్యాన్ ని **సగటు మనిషి యొక్క అద్భుత ప్రతిబింబం** (superb portrait of the common man)గా పేర్కొన్నాడు.

## మూలాలు
*ఆరో లైఫ్
*ఆరో మెన్స్ వేర్ 
*బుక్ ర్యాగ్స్ ఆరో మ్యాన్
*ఎ హిస్టరీ ఆఫ్ ఎక్సెలెన్స్ 
## ఇవి కూడా చూడండి
* అరవింద్ మిల్స్
* సియారామ్స్
* కాలరు

వర్గం:వ్యాపార సంస్థలు
టీవీ9 - తెలుగు

**టీవి9 - తెలుగు** భారతదేశంలోని ప్రముఖ న్యూస్ టెలివిజన్ సంస్థయైన (TV9) నెట్వర్క్ లో భాగం. అసోషియెటెడ్ బ్రాడ్ కాస్టింగ్ కార్పొరేషన్ కంపెనీ (ఏబిసిల్) 2004 జనవరిలో టి.వి.9 ని ప్రారంభించింది. 2018 ఆగస్టులో తొలి పెట్టుబడిదారుడైన శ్రీనిరాజు నుండి అలందా మీడియా అండ్ ఎంటర్ టైన్ మెంట్ సంస్థ ఏబీసీఎల్ లో మెజారిటీ వాటా 90.45%ను కొనుగోలు చేసింది. అసోసియేటెడ్ బ్రాడ్ కాస్టింగ్ కంపెనీ ప్రైవేట్ లిమిటెడ్ TV9 తెలుగుతో పాటు ఇతర భారతీయభాషలలో టెలివిజన్ ఛానళ్లను నిర్వహిస్తుంది. గతంలో న్యూస్-9 బెంగళూరు (ఆంగ్ల) ఛానల్ ను కూడా నిర్వహించేది.

ఈ ఛానల్ కు ఫౌండర్, ఛైర్మన్, చీఫ్ ఎగ్జిక్యూటివ్ ఆఫీసర్ గా ఉన్న రవి ప్రకాష్ నేతృత్వం వహించాడు. 2018 లో సంస్థ యాజమాన్యంలో మార్పులు తర్వాత రవిప్రకాశ్ పై చీటింగ్, ఫోర్జరీ కేసులు నమోదు చేసిన ఒక రోజు తర్వాత శుక్రవారం అసోసియేటెడ్ బ్రాడ్ కాస్టింగ్ ప్రైవేట్ లిమిటెడ్ డైరెక్టర్ల బోర్డు రవిప్రకాశ్ ను వెంటనే పదవి నుంచి తొలగించింది. రవిప్రకాష్ నిష్క్రమణకు కొన్ని నెలల తరువాత, TV9 బృందం కొత్త CEO ను నియమించింది జీ మీడియా లిమిటెడ్ సీఈవోగా గతంలో పనిచేసిన బరున్ దాస్ టీవీ9లో బాధ్యతలు స్వీకరించారు. టీవీ 9 నెట్‌వర్క్ 64 కోట్ల వీక్లీ ఇంప్రెషన్స్‌తో భారతదేశంలో టెలివిజన్ న్యూస్ నెట్‌వర్క్ లో మొదటి స్థానములో ఉన్నది ప్రస్తుతం బోర్డు డైరెక్టర్లగా జె జగపతి రావు, ఎస్ సాంబశివరావు, ఎ శ్రీనివాసరావు, పి కౌశిక్ రావు, క్లిఫోర్డ్ పెరీరా, సింగా రావు గొట్టిపతి ఉన్నారు.

టీవీ9 వార్తల ప్రసారాలలో తాజా వార్తలు ఆంధ్రప్రదేశ్, తెలంగాణ, జాతీయం, అంతర్జాతీయం, పొలిటికల్ అనాలిసిస్, బిగ్ న్యూస్, బిగ్ డిబేట్, సామాజికాంశాలు, స్వీయ అనుభవాలు, ఆఫ్ బీట్ స్టోరీస్, వినోదం వార్తలు, డైలీ అప్‌డేట్స్, సినిమా గాసిప్స్, మూవీ రివ్యూస్ వుంటాయి

## అవార్డులు

### 2018 ENBA అవార్డులు

ఉత్తమ వార్తలు కవరేజ్ జాతీయ - దక్షిణ ప్రాంతం-కన్నడ/మలయాళం/తెలుగు అమర్ నాథ్ యాత్ర నీడలో తుపాకీ

### 2017

RISE NGO

వెలిప్రేమ డాక్యుమెంటరీ

2016

యునిసెఫ్ అవార్డులు

పోషకాహార లోపంతో మృతి చెందిన గిరిజన చిన్నారులపై -రవికుమార్

2016

ఏపీ రాష్ట్ర నంది అవార్డులు

'గౌతమిపుత్ర శాతకర్ణి' కి ఉత్తమ టీవీ అవార్డు 2016, ఉత్తమ టీవీ డాక్యుమెంటరీ అవార్డు 2016

ఎన్.టి. అవార్డులు

11 అవార్డులు - టీవీ న్యూస్ యాంకర్ - బద్రి, వినోద వార్తల కార్యక్రమం - వినోదం - వినోదం- న్యూస్ డిబేట్ షో - న్యూస్ వాచ్, బిజినెస్ న్యూస్ యాంకర్ -స్వెట్చా, ఇన్వెస్టిగేటివ్ ప్రోగ్రామ్ - స్కూల్ ఫీజుపై స్టింగ్ ఆపరేషన్, కరెంట్ అఫైర్స్ స్పెషల్- మిషన్ భగీరథ, డైలీ న్యూస్ బులెటిన్ - 10PM న్యూస్, సెట్ డిజైన్ - ఎన్నికలు 2014, న్యూస్ ఛానల్ ద్వారా గ్రాఫిక్స్ యొక్క ఉత్తమ వినియోగం - TV9 హోలోగ్రామ్, షో ప్యాకేజింగ్-TV9 హాట్ వీల్స్, TV న్యూస్ రిపోర్టర్ - అశోక్ కుమార్,

2015 ఏపీ రాష్ట్ర నంది అవార్డులు

2015 కు గాను బెస్ట్ టీవీ న్యూస్ రీడర్ అవార్డును ఆ ఛానల్ కు చెందిన దీప్తి వాజ్ పేయి దక్కించుకున్నారు

2013 జర్నలిజంలో రామ్ నాథ్ గోయెంకా ఎక్సలెన్స్ అవార్డు

ఆయిల్ ఫీల్డ్స్ పై పర్యావరణ నివేదన - రిపోర్టర్ వెంకటపతిరాజు

2013 జివిఆర్ ఆరాధన, ప్రగతి మీడియా లింక్ అవార్డు

బెస్ట్ వాయిస్ ఓవర్ - కల్యాణి

2013 ఢిల్లీ తెలుగు అకాడమీ ఉగాది పురస్కారములు

• ఎక్సలెన్స్ అవార్డు - డాక్టర్ మన్నం చంద్ర మౌళి

• సమీఖ్య భారతి గౌరవ్ సత్కర్ అవార్డు - TV9 రిపోర్టర్

2013 శ్రుతిలయ ఉగాది పురస్కరలు

ఉత్తమ పాత్రికేయుడు - డా.మన్నం చంద్ర మౌళి

2013 గ్రీన్ లీఫ్ అవార్డు

ఉత్తమ టీవీ కార్యక్రమం - చేతనా

## ఇవికూడా చూడండి

* హరికిరణ్ చేరెడ్డి

## మూలాలు

వర్గం:టెలివిజన్ ఛానెళ్ళు
వర్గం:భారతీయ టెలివిజన్ ఛానెళ్ళు
వర్గం:తెలుగు టీవీ ఛానళ్ళు
ఆచంట సాంఖ్యాయన శర్మ

మహోపాధ్యాయ **ఆచంట వేంకటరాయ సాంఖ్యాయన శర్మ** (అక్టోబర్ 19, 1864-1933), తెలుగు, సంస్కృత, ప్రాకృత, ఆంగ్ల భాషా పండితుడు. తొలితరం తెలుగు కథకుడు. ఈయన 1903లో వ్రాసిన లలిత తొలి తెలుగు కథల్లో ఒకటిగా భావించబడింది. అయితే ఆధునిక కథాలక్షణాలు ఆ రచనకు ఉన్నాయా లేదా అన్న ప్రశ్న కొంత సంశయానికి దారితీసింది. సాహితీ పరిశోధకుడు ఆరుద్ర సాంఖ్యాయనశర్మ వ్రాసిన విశాఖ (1904) కథే తెలుగుకథలలో మొదటిదని, గురజాడ అప్పారావు దిద్దుబాటు కథలని తులనాత్మకంగా పరిశీలించి నిరూపించాడు. కానీ, బండారు అచ్చమాంబ 1898-1904 మధ్యకాలంలో వివిధ పత్రికల్లో ప్రకటించిన 10 కథానికలు వెలువడటంతో సాంఖ్యాయన శర్మ తొలి తెలుగు కథకుడు కాదని తేలింది.

1890లలో ఆచంట వేంకటరాయ సాంఖ్యాయన శర్మ తన రచనలలో విస్తృతంగా విజ్ఞానశాస్త్ర విషయాలకు ప్రాచుర్యం కల్పించాడు. సుజన ప్రమోదిని, కల్పలత వంటి పత్రికలు నడిపిన సాంఖ్యాయనశర్మ శతావధానాలు కూడా చేశాడు.

## బాల్యం
సాంఖ్యాయన శర్మ 1864లో మద్రాసు ప్రెసిడెన్సీలోని విశాఖపట్నంలో విద్యాధికులైన నియోగి బ్రాహ్మణ కుటుంబంలో నరసమాంబ, బాపిరాజు దంపతులకు జన్మించాడు. 
## విద్య

## వృత్తి
సాంఖ్యాయన శర్మ 1903లో కల్పలత అనే పత్రికను స్థాపించాడు. తెలుగులో ఇదే మొదటి శాస్త్ర విజ్ఞాన విషయాలపై వచ్చిన పత్రిక.

## సాహిత్యరంగం
### నాటకరంగం

1929లో తెలుగు నాటకరంగ నిర్వాహకులు, కళాకారులు, కవులు, పోషకులలోని ముఖ్యులు కలిసి నాటకరంగ పునరుద్ధరణకు పెట్టిన ఆంధ్ర నాటక కళాపరిషత్తులో వ్యవస్థాపక సభ్యులలో వీరు కూడా ఒకరు. ప్రథమ పరిషత్తు మహాసభలకు దేశోధ్ధారక, విశ్వదాత కాశీనాథుని నాగేశ్వరరావు పంతులు, మహామహోపాధ్యాయ ఆచంట వేంకట సాంఖ్యాయన శర్మ, చట్టి చిన పూర్ణయ్యపంతులు, మల్లాది విశ్వనాథకవిరాజు, వనారస గోవిందరావు, కొత్తపల్లి లక్ష్మయ్య వ్యవస్థాపక సభ్యులుగా ధనసహాయం అందించారు. మొదటి రోజున సాంఖ్యాయన శర్మ, రెండవ రోజున కాశీనాథుని నాగేశ్వరరావు ఈ సభలకు అధ్యక్షత వహించారు.

### కల్పలత పత్రిక
ఈ పత్రిక రెండున్నర సంవత్సరాలే నడిచినా, విడుదలైన 30 సంచికలు చాలా అమూల్యమైనవి. ఇందులోని విషయాలన్నీ ఆయనే స్వయంగా వ్రాసేవాడు. ఈ పత్రికలో శాస్త్ర విషయాలతో పాటు లఘ కథానికలు, ఆధునిక కవిత్వం మొదలైన ఇతర సాహితీ రచనలు కూడా ప్రచురించబడేవి. సాంఖ్యయన శర్మ కథలు లలిత, విశాఖ, అపూర్వోపన్యాసం మొదలైన ఈ పత్రికలో ప్రకటించినవే.

### రచనలు
* సుధానిధి
* మనోరమ
* పార్ధ పరాజయము
* అవదాత కలభకము
* విక్రమోర్వశీయము
* ఉత్తర రామ చరిత్రము
* రహస్య దర్పణము
* ఆంధ్ర పద్యావళి

## మూలాలు

## బాహ్యా లంకెలు

వర్గం:తెలుగు రచయితలు
వర్గం:1864 జననాలు
వర్గం:1933 మరణాలు
వర్గం:తెలుగు కథా రచయితలు
పానగల్ రాజా

**పానగల్ రాజా**గా ప్రసిద్ధి చెందిన **సర్ పానుగంటి రామారాయణింగారు** KCIE (జూలై 9, 1866 – డిసెంబరు 16, 1928), శ్రీకాళహస్తి జమిందారు, జస్టిస్ పార్టీ నాయకుడు, జూలై 11, 1921 నుండి డిసెంబరు 3, 1926 వరకు మద్రాసు ప్రెసిడెన్సీ ముఖ్యమంత్రి.

రామారాయణింగారు 1866, జూలై 9న శ్రీకాళహస్తి లో జన్మించాడు. మద్రాసులో విద్యాభ్యాసం పూర్తి చేసుకొని సంస్కృతం, న్యాయశాస్త్రం, తత్త్వము, ద్రవిడ భాషలలో పట్టాలను పొందాడు. ఆ తరువాత రాజకీయాలలో ప్రవేశించాడు. ఈయన జస్టిస్ పార్టీ వ్యవస్థాపక సభ్యులలో ఒకడు. 1925 నుండి 1928 వరకు పార్టీ అధ్యక్షునిగా పనిచేశాడు.

## మరణం
డిసెంబరు 16, 1928 లో మరణించాడు.

## మూలాలు

వర్గం:1866 జననాలు
వర్గం:1928 మరణాలు
వర్గం:మద్రాసు ప్రెసిడెన్సీ ముఖ్యమంత్రులు
వర్గం:చిత్తూరు జిల్లా రాజకీయ నాయకులు
వర్గం:మద్రాసు ప్రెసిడెన్సీలో శాసన సభ్యులుగా పనిచేసిన ఆంధ్రప్రదేశ్ వ్యక్తులు
వర్గం:మద్రాసు ప్రెసిడెన్సీలో మంత్రులుగా పనిచేసిన ఆంధ్రప్రదేశ్ వ్యక్తులు
ముస్లిం తీవ్రవాదం

thumb|300px|right|2001 సెప్టెంబరు 11.లో అమెరికాపై జరిగిన దాడి తర్వాత ఇస్లామిక్ తీవ్రవాద దాడులు జరిగిన దేశాలు.

ముస్లిములు చేసే తీవ్రవాదాన్ని ఇస్లామిక్ తీవ్రవాదం అంటారు. క్రైస్తవ తీవ్రవాదం, జీలాట్ తీవ్రవాదం లాంటిదే ఇది. దీనికి ముఖ్యకారణము పరమతస్తులతో ఇమడలేక కలిగే ఒక రకమైన విద్వేషము, అసహనము. కాలానుగుణముగా మారలేని ప్రవృత్తి మతసంబంధమైన బోధనలనుండి ఉత్పన్నమయింది. ఇతర మతస్తుల అకృత్యాలు, సామాజిక, రాజకీయ వత్తిడి, ఇతర మతాల పట్ల సరైన అవగాహన లేకపోవడం, ఇస్లాం పట్ల ఇతర మతస్తులకు సరైన అవగాహన లేక పోవడం, ఇస్లాం పట్ల తీవ్ర వైముఖ్యములు ముఖ్య కారణాలు.

## ముస్లిములు చేసిన తీవ్రవాద ఘటనలు

వేయి సంవత్సరాలకు పూర్వం క్రైస్తవ రాజ్యాలకు ముస్లింల రాజ్యాలకు మధ్యన జరిగిన రాజకీయ పోటీల కారణంగా ప్రారంభమైన క్రూసేడులు, హషాషీన్లు ఆతరువాత జిహాద్ పేరిట సాగిన యుద్ధాల పర్యవసానాలు నేటి తీవ్రవాదాలకు మూలకారణాలు.
 
ముస్లిం తీవ్రవాద సంఘటనలు :

# 1993 ఫిబ్రవరి 26 – న్యూయార్క్ వరల్డ్ ట్రేడ్ సెంటర్ లో బాంబు పేలుడు. **6 మృతి**.
# 1993 మార్చి 13 – 1993 ముంబైలో పేలుళ్ళు. **250 మృతి, 700 గాయపడ్డారు**.
# 1994 జూలై 28 – అర్జెంటినాలో AMIA భవనం మీద వాహనంతో ఆత్మహుతి దాడి. యూదులను లక్షంగా చేసుకున్న ఈ దాడిలో **85 మంది మృతి, 300 మంది గాయపడ్డారు**.
# 1994 డిసెంబరు 24 – ఎయిర్ ఫ్రాన్స్ 8969 విమానాన్ని హైజాక్ చేశారు.
# 1996 జూన్ 25 – ఖోబార్ టవర్స్ లో పేలుళ్ళు, **20 మృతి, 372 గాయపడ్డారు**.
# 1997 నవంబరు 17 – లక్సర్ దాడి. ఈజిప్ట్‌లో 6 సాయుధ ఇస్లామిక్ తీవ్రవాదులు పర్యాటకులు మీద దాడి చేశారు. **65 విదేశీ పర్యటకులు మృతి**.
# 1998 ఫిబ్రవరి 14 – తమిళనాడులోని కోయంబత్తూరులో పేలుళ్ళు. 12 కిలోమీటర్ల పరిధిలో 13 బాంబులు పేలాయి. **46 మృతి, 200 గాయపడ్డారు**.
# 1998 ఆగస్టు 7 – 1998లో టాంజానియా, కెన్యా దేశాలలోని అమెరికా రాయబార కార్యాలయాలలో బాంబు పేలుళ్ళు. **224 మృతి, 4000+ గాయపడ్డారు**.
# 1999 సెప్టెంబరు 4 – రష్యాలో పలు నగరాలలో వరుస పేలుళ్ళు. **300 మృతి**.
# 2000 అక్టోబరు 12 – అడెన్‌లోని యెమెని పోర్టులోని USS cole మీద దాడి.
# 2001 సెప్టెంబరు 11 – 19 ముస్లిమ్ తీవ్రవాదులు 4 విమానాలని హైజాక్ చేసి అమెరికాలోని వరల్డ్ ట్రేడ్ సెంటర్, పెంటగాన్‌ల మీద కూల్చడంతో **3000 మృతి**.
# 2001 డిసెంబరు 13 – భారత పార్లమెంటు మీద ఆత్మాహుతి దాడి. పాకిస్తాన్‌కి చెందిన ఇస్లామిక్ తీవ్రవాద సంస్ధలైన జైషే మహమ్మద్, లష్కరే తోయిబా ఈ ఘటనకు బాధ్యులు. **7 మృతి, 12 గాయపడ్డారు**.
# 2002 మార్చి 27 – నెటన్యా (ఇజ్రాయెల్) లోని హోటల్‌లో ఆత్మాహుతి దాడి. **30 మృతి, 133 గాయపడ్డారు**.
# 2002 2002 మార్చి 30 నవంబరు 24 - హిందువుల రఘునాధ ఆలయం మీద దాడి. **25 మృతి**.
# 2002 మే 7 – అల్-అర్బా (అల్జీరియా) లో పేలుళ్ళు. **49 మృతి, 117 గాయపడ్డారు**.
# 2002 సెప్టెంబరు 24 – అహ్మదాబాదులోని హిందూ ఆలయంలో మషీన్ గన్‌తో దాడి.**31 మృతి, 86 గాయపడ్డారు.**
# 2002 అక్టోబరు 12 – బాలి నైట్ క్లబ్ లో పేలుళ్ళు. **202 మృతి, 300 గాయపడ్డారు.**
# 2003 మే 16 – కసబ్లాన్కా దడులు – సలాఫియా జిహాదియా కసబ్లాన్కాలో ఏకకాలంలో 4 దాడులు చేసింది. **33 మృతి**.
# 2004 మార్చి 11 – మాడ్రిడ్ (స్పెయిన్) లో ట్పయిన్లలో వరుస పేలుళ్ళు. 191 మృతి, 1460 గాయపడ్డారు.
# 2004 సెప్టెంబరు 1 - బెస్లాన్ పాఠశాలలో పిల్లలను బందీలుగా పట్టుకున్న ఇస్లామిక్ తీవ్రవాదులు. **344 పౌరులు మృతి, వీరిలో 186 పిల్లలున్నారు**

## ఇవి కూడా చూడండి
* క్రూసేడులు
* జిహాద్ 
* హిందువులపై అకృత్యాలు
* క్రైస్తవ తీవ్రవాదం
* ఇస్లాం పై విమర్శలు
* హిందూత్వపై విమర్శలు

వర్గం:ఇస్లాం